**ՀՀ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆԻ 2018 ԹՎԱԿԱՆԻ**

**ԳՈՐԾՈՒՆԵՈՒԹՅԱՆ ՎԵՐԱԲԵՐՅԱԼ**

**Հ Ա Շ Վ Ե Տ Վ ՈՒ Թ Յ ՈՒ Ն**

|  |  |  |
| --- | --- | --- |
| **Հաշվետվության բովանդակությունը** | | **Էջը** |
| **1.** | **Նախաբան** | **2** |
| **2.** | **Ուսումնասիրություններ**  2.1. ՀՀ Վայոց ձորի և ՀՀ Կոտայքի մարզպետարանների աշխատակազմերի կրթության, մշակույթի և սպորտի վարչություններ  2.2. ՀՀ Տավուշի մարզի Իջևանի և ՀՀ Լոռու մարզի Ստեփանավանի համայնքապետարանների կրթության հարցերով զբաղվող ստորաբաժանումներ 2.3. Երևանի 56 հանրակրթական դպրոցներ | **2**  **2**  **6**  **10** |
| **3.** | **Ստուգումներ**  3.1.ՀՀ Լոռու մարզի Ստեփանավան համայնքի 5 և ՀՀ Տավուշի մարզի Իջևան համայնքի 3 նախադպրոցական ուսումնական հաստատություններ 3.2. Երևան քաղապետարանի 21 նախադպրոցական ուսումնական հաստատություններ 3.3. ՀՀ Վայոց ձորի մարզի 15 պետական հանրակրթական ուսումնական հաստատություններ  3.4.Երևանի 3 և ՀՀ Արարատի մարզի 1 հանրակրթական ուսումնական հաստատություններ  3.5. ՀՀ նախնական մասնագիտական (արհեստագործական) և միջին մասնագիտական կրթական ծրագրեր իրականացնող 8 ուսումնական հաստատություններ | **11**  **12**  **13**  **15**  **25**  **31** |
| **4.** | **Դիտարկումներ** 4.1. ՀՀ Շիրակի մարզպետարանի աշխատակազմի կրթության, մշակույթի, սպորտի վարչություն 4.2. ՀՀ Շիրակի մարզի Գյումրու համայնքապետարանի կրթության հարցերով զբաղվող ստորաբաժանում և համայնքային ենթակայության 22 մանկապարտեզներ | **35**  **36** |
| **5.** | **Դիմում-բողոքներ**  Ուսումնասիրություններ կամ ստուգումներ ՀՀ մարզերում և Երևան քաղաքում | **37** |
| **6.** | **Կանխարգելիչ միջոցառումներ**  6.1. Հանրակրթության վարչություն  6.2.Նախնական և միջին մասնագիտական կրթության վարչություն  6.3. Փաստաթղթաշրջանառության և իրավական աջակցության վարչություն | **41**  **41**  **43**  **43** |
| **7.** | **Օրենսդրության պահանջների առավել հաճախ կատարվող խախտումներն ըստ ոլորտների, դրանց պատճառներն ու տարածվածությունը, ձեռնարկված միջոցառումները**  7.1. Հանրակրթության ոլորտ  7.2. Նախադպրոցական կրթության ոլորտ  7.3.Նախնական և միջին մասնագիտական կրթության ոլորտ | **44**  **44**  **48**  **51** |

|  |
| --- |
| ՀՀ կրթության տեսչական մարմնի 2018 թվականի գործունեությունը |

|  |
| --- |
| Նախաբան |

ՀՀ կրթության տեսչական մարմինը (այսուհետ` ԿՏՄ) գործում է ՀՀ Սահմանադրության, «Տեսչական մարմինների մասին» ՀՀ օրենքի, այլ օրենքների, իրավական այլ ակտերի և իր կանոնադրության հիման վրա:

ԿՏՄ-ն իր գործունեությունն իրականացրել է` հիմք ընդունելով ԿՏՄ խորհրդի 03.07.2018թ. N 07-02-01 որոշմամբ հաստատված տեսչական մարմնի 2018 թվականի տարեկան գործունեության ծրագիրը:

|  |
| --- |
| 2. Ուսումնասիրություններ |

**2.1. ՀՀ Վայոց ձորի, ՀՀ Կոտայքի մարզպետարանների աշխատակազմերի կրթության, մշակույթի և սպորտի վարչություններ**

|  |
| --- |
| ***Հիմքը`*** |

ԿՏՄ խորհրդի 2018 թվականի հուլիսի 3-ի N 07-02-01 որոշմամբ հաստատված ԿՏՄ 2018 թվականի տարեկան գործունեության ծրագրի 5-րդ կետը և ԿՏՄ ղեկավարի 2018 թվականի օգոստոսի 9-ի N 62-Ա և սեպտեմբերի 20-ի N 101-Ա հրամանները:

|  |
| --- |
| ***Նպատակը`*** |

ՀՀ կրթության բնագավառի օրենսդրությանը համապատասխանության նկատմամբ վերահսկողության իրականացում:

|  |
| --- |
| ***Ժամկետը՝*** |

2018 թվականի օգոստոսի 20-31-ը (ՀՀ Վայոց ձորի մարզպետարան) և հոկտեմբերի 1-19-ը (ՀՀ Կոտայքի մարզպետարան):

|  |
| --- |
| ***Ուսումնասիրությամբ ընդգրկվող ժամանակահատվածը՝*** |

2015 թվականի հունիսի 22-ից մինչև 2018 թվականի օգոստոսի 17-ը՝ ՀՀ Վայոց ձորի մարզպետարան, 2015 թվականի օգոստոսի 20-ից մինչև 2018 թվականի սեպտեմբերի 28-ը՝ ՀՀ Կոտայքի մարզպետարան:

|  |
| --- |
| ***Ուսումնասիրության արդյունքները՝*** |

Ուսումնասիրության արդյունքում հայտնաբերվել են ՀՀ օրենսդրության պահանջների կատարման խախտումներ, թերություններ: Մասնավորապես՝

1. ՀՀ Վայոց ձորի մարզպետարանի աշխատակազմի վարչության կանոնադրությունում «Հանրակրթության մասին» ՀՀ օրենքի 31-րդ հոդվածի 1-ին մասի 6-րդ և 6.1-ին կետերով հանրակրթության բնագավառում **տարածքային կառավարման մարմն**ինվերապահված իրավասությունները՝ որպես գործառույթ ներառված չեն: ՀՀ Կոտայքի մարզպետարանում ի թիվս վարչության լիազորությունների, նշված են գործառույթներ, որոնք ինչպես «Կրթության մասին», «Հանրակրթության մասին» Հայաստանի Հանրապետության օրենքներով, այնպես էլ այլ իրավական ակտերով սահմանված չեն,
2. ՀՀ Վայոց ձորի մարզի 3, ՀՀ Կոտայքի մարզի 20 դպրոցներ գերազանցել են ՀՀ կրթության և գիտության նախարարի համապատասխան հրամաններով հաստատված՝ սովորողների սահմանային տեղերը.
3. ՀՀ Վայոց ձորի մարզի 27, ՀՀ Կոտայքի մարզի 43 դպրոցներ չեն պահպանել օրինակելի ուսումնական պլանի պահանջները (դպրոցական բաղադրիչի բաշխում, սովորողների ուսումնական ծանրաբեռնվածության ապահովում, երաշխավորված առարկայական ծրագրերի առկայություն և այլն).
4. դպրոցների կառավարման խորհուրդների ձևավորումն իրականացվել է սահմանված կարգի խախտումներով թե ՀՀ Վայոց ձորի, թե ՀՀ Կոտայքի մարզի դպրոցներում.
5. ՀՀ Վայոց ձորի մարզի 42 (173 խախտում), ՀՀ Կոտայքի մարզի 75 (227 խախտում) դպրոցներում մանկավարժական կադրերի ընտրության և նշանակման գործընթացն իրականացվել է խախտումներով.
6. ՀՀ Վայոց ձորի մարզի 38, ՀՀ Կոտայքի մարզի 68 դպրոցում ֆիզկուլտուրայի որոշակի ժամեր դասավանդում են համապատասխան որակավորում չունեցող մասնագետները, իսկ ՀՀ Վայոց ձորի մարզի 5, ՀՀ Կոտայքի մարզի 8 դպրոցներում «Ֆիզկուլտուրա» առարկան դասավանդող մասնագետները չունեն համապատասխան որակավորում.
7. ՀՀ Վայոց ձորի մարզի դպրոցականների առարկայական օլիմպիադաների տարածքային և մարզային փուլերի կազմակերպման և անցկացման գործընթացում առկա են բացթողումներ.
8. ՀՀ Վայոց ձորի մարզի 25, ՀՀ Կոտայքի մարզի 5 դպրոցներում յուրաքանչյուր տարի ուսուցիչներին չեն ներկայացրել ատեստավորման:

Ուսումնասիրության արդյունքներն առավել մանրամասն ներկայացված են տեղեկանքներում՝ [2018 հաշվետվություն\Texekanq-Kotayq\_2018-Marzpetaran.doc](file:///C:\Users\Arshakyan\Downloads\2018%20հաշվետվություն\Texekanq-Kotayq_2018-Marzpetaran.doc), [2018 հաշվետվություն\Texekanq-Vayoc-dzor\_2018-Marzpetaran.doc](file:///C:\Users\Arshakyan\Downloads\2018%20հաշվետվություն\Texekanq-Vayoc-dzor_2018-Marzpetaran.doc):

Ուսումնասիրության արդյունքները ներկայացվել են նաև ԿՏՄ 2018 թվականի երրորդ եռամսյակի հաշվետվությունում: Հաշվետվությունը տեղադրված է *eib.am* կայքում:

|  |
| --- |
| ***Ձեռնարկված միջոցառումները՝*** |

Ուսումնասիրության արդյունքում կազմված տեղեկանքներն ուղարկվել են համապատասխանաբար ՀՀ Վայոց ձորի, ՀՀ Կոտայքի մարզպետներին, ՀՀ կրթության և գիտության նախարարին, ՀՀ տարածքային կառավարման և զարգացման նախարարին:

ՀՀ Վայոց ձորի, ՀՀ Կոտայքի մարզպետներին առաջարկվել է հայտնաբերված խախտումների հետևանքները և թերությունները վերացնելու ուղղությամբ ձեռնարկված միջոցառումների և կիրառված կարգապահական տույժերի մասին ԿՏՄ տեղեկացնել համապատասխանաբար մինչև 2018 թվականի դեկտեմբերի 25-ը և 2019 թվականի հունվարի 25-ը՝ ՀՀ վարչապետին զեկուցելու նպատակով:

ՀՀ կրթության և գիտության նախարարին իրականացված ուսումնասիրությունների արդյունքում առաջարկվել է՝

1. ՀՀ կրթության բնագավառը կարգավորող իրավական ակտերում ըստ անհրաժեշտության համապատասխան փոփոխություններ կատարելիս հաշվի առնել, որ ռուսերենի խորացված ուսուցմամբ դպրոցներում 3-րդ օտար լեզու առարկան իրականացնելիս ի հայտ են գալիս հետևյալ խնդիրները.
2. ըստ օրինակելի ուսումնական պլանի` V դասարանին հատկացված է 1 ժամ դպրոցական բաղադրիչ, մինչդեռ 3-րդ օտար լեզվին, ըստ օրինակելի ուսումնական պլանի, հատկացված է նվազագույնը 1,5 ժամ,
3. ըստ օրինակելի ուսումնական պլանի` VI և VII դասարաններին հատկացված է 1,5-ական ժամ դպրոցական բաղադրիչ: Ամբողջ դպրոցական բաղադրիչը 3-րդ օտար լեզվին հատկացնելու դեպքում խնդիր է առաջանում «Ազգային երգ ու պար» առարկայի դասավանդումը սահմանված կարգով կազմակերպելու գործում:
4. ըստ անհրաժեշտության, ՀՀ կրթության բնագավառը կարգավորող իրավական ակտերում կատարել համապատասխան փոփոխություններ: Մասնավորապես ուսումնասիրությունների ընթացքում հայտնաբերվել են կրթության ոլորտը կարգավորող իրավական ակտերի հետևյալ հակասությունները՝

ՀՀ կրթության և գիտության նախարարի` 20.06.2017թ. և 26.07.2018թ. հանրակրթական հիմնական ընդհանուր, մասնագիտացված և հատուկ պետական ծրագրեր իրականացնող ուսումնական հաստատությունների օրինակելի ուսումնական պլանները հաստատելու մասին **N 711-Ն և N 800-Ն հրամաններով հաստատված Հավելված 1-ի 20-րդ կետի (**Ուսումնական գործընթացի կազմակերպումը 12-րդ դասարանում)՝

**3-րդ ենթակետում գրված է՝** 3) 12-րդ դասարանի երկրորդ կիսամյակում սովորողի ***շաբաթական ուսումնական բեռնվածությունը*** ձևավորվում է պարտադիր ուսումնասիրության «Նախնական զինվորական պատրաստություն» (ՆԶՊ) (1 ժամ) առարկայի և սովորողի ընտրությամբ առնվազն երեք առարկայի ուսումնառության համար հատկացված ժամաքանակից` ***ապահովելով առնվազն 31 դասաժամ:***

**13-րդ ենթակետում գրված է՝** 13) Սովորողը մասնակցում է արտադասարանային ուսումնական պարապմունքներին այն դեպքում, երբ դասացուցակով նրա ***շաբաթական բեռնվածությունը պակաս է 31 դասաժամից:***

**14-րդ ենթակետում գրված է՝** 14) Սովորողի արտադասարանային պարապմունքներին մասնակցության տևողությունը որոշվում է ***31 ժամի և սովորողի դասացուցակային բեռնվածության տարբերությամբ:***

1. **ՀՀ կրթության և գիտության նախարարի` 2013թ. ապրիլի 15-ի N 396-Ն հրամանով հաստատված** «Հանրակրթական ուսումնական հաստատության ուսուցչի թափուր տեղի համար մրցույթի օրինակելի կարգի» **6-րդ կետի *«համապատասխան մասնագիտական որակավորում ունեցող անձինք»*** բառերը փոխարինել *«Հանրակրթության մասին» Հայաստանի Հանրապետության օրենքի* ***26-րդ հոդվածի 1-ին մասի պահանջներին համապատասխանող անձինք»***բառերով՝ կրթության ոլորտը կարգավորող համապատասխան իրավական ակտերի անհամապատասխանությունները հստակեցնելու և կրթական գործընթացն առավել արդյունավետ կազմակերպելու նպատակով:

ՀՀ տարածքային կառավարման և զարգացման նախարարին առաջարկվել է հայտնաբերված խախտումների հետևանքները և թերությունները վերացնելու ուղղությամբ ՀՀ Վայոց ձորի, ՀՀ Կոտայքի մարզպետների կողմից ձեռնարկված միջոցներն ավելի արդյունավետ իրականացնելու նպատակով հսկողություն սահմանել:

Հայտնաբերված խախտումների միջոցով իրականացվել է ՀՀ Վայոց ձորի, ՀՀ Կոտայքի մարզպետարանների ենթակայության հանրակրթական ուսումնական հաստատությունների անհատական ռիսկերի վերահաշվարկ:

|  |
| --- |
| **Հետադարձ կապ՝** |

**ՀՀ Վայոց ձորի մարզպետից** պատասխան գրությունը ստացվել է 10.01.2019թ.: Համաձայն ստացված գրության տեղեկանքը քննարկվել է մարզպետարանում: Հայտնաբերված խախտումները վերացնելու, թերություններն ու բացթողումները շտկելու համար մարզպետարանի համապատասխան աշխատակիցներին տրվել են հանձնարարականներ:

1. Իրավաբանական բաժնին - մշակել և հաստատման ներկայացնել վարչության նոր կանոնադրություն:
2. Սովորողների սահմանային տեղերը գերազանցող 3 դպրոցներում (Եղեգնաձորի թիվ 1, Եղեգնաձորի թիվ 2 հիմնական և Արենիի միջնակարգ) նախատեսված են շինարարական աշխատանքների միջոցով ապահովել սահմանային տեղերի թիվը:
3. Հանձնարարվել է դպրոցների տնօրեններին ապահովել ուսումնական պլանի պահանջների կատարումը և այսուհետև թույլ չտալ կադրերի նշանակման կարգի խախտումներ, իսկ կառավարման նոր խորհուրդները կձևավորվեն 2019թ. մարտ ամսին:

Դպրոցներում կատարված ուսումնասիրությունների արդյունքում հայտնաբերված խախտումները, թերություններն ու բացթողումները վերացնելու և շտկելու նպատակով տնօրեններին ևս տրվել են համապատասխան հանձնարարականներ:

**ՀՀ Կոտայքի մարզպետից** ստացված գրության համաձայն առաջիկայում նախատեսվում է մարզպետարանի նոր կառուցվածքային ստորաբաժանումների ստեղծում, որի ընթացքում կվերանայվի կրթության, մշակույթի և սպորտի վարչության կանոնադրությունը:

Փյունիկի, Արտավազի և Հատիսի հաստատված կանոնադրությունների փոփոխության ժամկետների ուշացումը պայմանավորված է եղել դպրոցների միավորմամբ (Զովաշեն և Հատիսի միջնակարգ): Արտավազի և Փյունիկի միջնակարգ դպրոցները 2017 թվականի օգոստոսի 24-ի կառավարության որոշմամբ պիտի միավորվեին, սակայն տվյալ որոշումը կասեցվել է, որից հետո հաստատվել են կանոնադրության փոփոխությունները: Քասախի N 2 միջնակարգ դպրոցի կանոնադրությունը չի փոխվել, քանի որ կառուցվել է նոր դպրոց և այժմ գտնվում է պետական գրանցման փուլում:

ՀՀ կրթության և գիտության նախարարի համապատասխան հրամաններով հաստատված՝ սովորողների սահմանային տեղերը խախտվել են այն դպրոցներում, որոնք տվյալ համայնքի, բնակավայրի կամ թաղամասի միակ դպրոցներն են: Տվյալ խնդրի հետ կապված դեռևս հուլիս ամսին գրավոր տեղեկացվել է ՀՀ կրթության և գիտության նախարարությանը: Նշված դպրոցներից 5-ում այս ընթացքում սահմանային տեղերը ավելացվել են:

Դպրոցների կառավարման խորհուրդների ձևավորման ժամկետների ուշացումը պայմանավորված է եղել առաջադրող մարմինների կողմից անդամների ուշ ներկայացմամբ, (ՀՀ կրթության և գիտության նախարարությունը ևս ուշ է ներկայացրել) իսկ այն անդամները ովքեր նշանակվել են խախտումներով՝ փոփոխվել են և համապատասխանեցվել սահմանված պահանջներին:

Մարզի 22 դպրոցներում պարբերաբար հայտարարվում է Ֆիզկուլտուրա, 13-ում` Կերպարվեստ, 11-ում՝ Ինֆորմատիկա, 8-ում՝ Երաժշտություն, 25-ում՝ Տեխնոլոգիա առարկաների ուսուցչի թափուր տեղի մրցույթներ, որոնք չեն համալրվում: Այն դպրոցներում, որտեղ Ֆիզկուլտուլտուրա առարկան դասավանդում են տարրական դասարանների ուսուցիչները ֆիզկուլտուրայի ուսուցիչները ծանրաբեռնված են 1 դրույք և ավել դասաժամերով: Անհրաժեշտ է նշել, որ տարրական դասարանների ուսուցիչների չդասավանդելու դեպքում, նրանց ծանրաբեռնվածությունը կկազմի շուրջ 13-14 դասաժամ: Առաջարկվել է օրենսդրական համապատասխան փոփոխություն իրականացնել, որով կթույլատրվի տարրական դասարանի ուսուցչին պարապելու նաև Ֆիզկուլտուրա առարկան:

Գրադարանավարի պաշտոնի անձնագրի որակավորման պահանջների փոփոխությամբ պայմանավորված արձանագրված խախտումները վերացվել են:

Ուսուցիչների մրցույթների ժամկետների ուշացման գերակշիռ մասը տեղի են ունենում տեխնիկական պատճառներով (թերթի տպագրություն, հանձնաժողովի ձևավորում` ուսուցիչների արձակուրդում գտնվելու ժամանակահատված):

Մարզի 4 դպրոցներում ՆԶՊ առարկայի ուսուցչի հաստիք նախատեսված չի եղել, որոնք նախկինում եղել են հիմնական դպրոցներ: Այժմ այդ դպրոցներից Գառնի բանավանի հ/դ տեղի ունեցած մրցույթի արդյունքում այն համալրվել է, մյուս 3-ում՝ ֆինանսական հնարավորությունների առկայության պայմաններում կհամալրվի:

Հանձնարարվել է դպրոցների տնօրեններին նոր ուսումնական տարում խստորեն առաջնորդվել ուսումնական պլաններով և առարկայական ծրագրերով:

Տարվա լավագույն տնօրեն», «Տարվա լավագույն ուսուցիչ» և «Տարվա լավագույն դաստիարակ» մրցույթների մարզային փուլերը 2018թ. չեն կայացել հայտեր չլինելու պատճառով:

Թե ՀՀ Վայոց ձորի, թե ՀՀ Կոտայքի մարզպետի կողմից կարգապահական տույժեր չեն կիրառվել:

ՀՀ կրթության և գիտության, ՀՀ տարածքային կառավարման և զարգացման նախարարությունների կողմից արձագանքներ չեն եղել:

**2.2 ՀՀ Տավուշի մարզի Իջևանի և ՀՀ Լոռու մարզի Ստեփանավանի համայնքապետարանների կրթության հարցերով զբաղվող ստորաբաժանումներ**

|  |
| --- |
| ***Հիմքը`*** |

ԿՏՄ 2018 թվականի տարեկան աշխատանքային ծրագրի 6-րդ կետը և ՀՀ տարածքային կառավարման և զարգացման նախարարի համաձայնությունը, ԿՏՄ ղեկավարի՝ 18.10.2018թ. № 127-Ա հրամանը:

|  |
| --- |
| ***Նպատակը`*** |

ՀՀ կրթության բնագավառի օրենսդրության պահանջների պահպանման նկատմամբ պետական վերահսկողություն ապահովում:

|  |
| --- |
| ***Ժամկետը՝*** |

2018 թվականի հոկտեմբերի 22-24-ը՝ ՀՀ Տավուշի մարզի Իջևանի համայնքապետարան, 2018 թվականի հոկտեմբերի 25-27-ը՝ ՀՀ Լոռու մարզի Ստեփանավանի համայնքապետարան:

|  |
| --- |
| ***Ուսումնասիրությամբ ընդգրկվող ժամանակահատվածը՝*** |

2015 թվականի օգոստոսի 20-ից մինչև ուսումնասիրությունն սկսելու օրը:

|  |
| --- |
| ***Ուսումնասիրության արդյունքները՝*** |

Ուսումնասիրությունների արդյունքում հայտնաբերվել են ՀՀ օրենսդրության պահանջների հետևյալ խախտումները.

1. Ստեփանավանի համայնքապետարանի ենթակայության մանկապարտեզները կանոնադրություններում որպես հաստատության տեսակ կոչվում են «Նախադպրոցական ուսումնական հաստատություն ՀՈԱԿ», սակայն նման տեսակ «ՀՀ նախադպրոցական ուսումնական հաստատություն» համայնքային ոչ առևտրային կազմակերպության օրինակելի կանոնադրությամբ սահմանված չէ: Թե Ստեփանավանի, թե Իջևանի մանկապարտեզների կանոնադրությունները չեն համապատասխանումՀՀ կառավարության՝ 2002 թվականի դեկտեմբերի 26-ի «Հայաստանի Հանրապետության նախադպրոցական ուսումնական հաստատություն» համայնքային ոչ առևտրային կազմակերպության օրինակելի կանոնադրությանը հավանություն տալու մասին» № 54 արձանագրային որոշման «Հայաստանի Հանրապետության նախադպրոցական ուսումնական հաստատություն» համայնքային ոչ առևտրային կազմակերպության օրինակելի կանոնադրությանը:

2. Համայնքապետարանների ենթակայության բոլոր մանկապարտեզներն էլ չունեն կրթական ծրագրեր իրականացնելու վերաբերյալ համապատասխան լիցենզիաներ: Ըստ ներկայացված բանավոր պարզաբանումների՝ մանկապարտեզների լիցենզավորման գործընթացն ընթացքի մեջ է:

3. Մանկապարտեզների 2016, 2017, 2018 թվականների հաստիքացուցակների և պաշտոնային դրույքաչափերի ուսումնասիրություններից պարզվել է.

2016-2018թթ. համայնքապետարանների մանկապարտեզներում դաստիարակներին հաստիքային միավորները հատկացվել են սահմանված կարգի պահանջների խախտումով: Համայնքապետարաններում 2016-2018 թվականներին մեթոդիստի, ֆիզկուլտուրայի հրահանգչի, պարուսույցի չտրամադրված հաստիքային միավորները ներկայացված են ստորև բերված աղյուսակում.

|  |  |  |
| --- | --- | --- |
| **Համայնքապետարանը** | **Տարեթիվը** | **Չտրամադրված հաստիքային միավորները** |
| **Իջևանի համայնքապետարան** | **2016թ.** | **պարուսույց, ֆիզկուլտուրայի հրահանգիչ** |
| **2017թ.** | **պարուսույց** |
| **Ստեփանավանի համայնքապետարան** | **2016թ.** | **մեթոդիստ, պարուսույց, ֆիզկուլտուրայի հրահանգիչ** |
| **2017թ.** | **մեթոդիստ, պարուսույց, ֆիզկուլտուրայի հրահանգիչ** |
| **2018թ.** | **մեթոդիստ, ֆիզկուլտուրայի հրահանգիչ** |

4.Ուսումնասիրությամբ ընդգրկվող ժամանակահատվածումհամայնքապետարանների կողմից մանկապարտեզներում փորձարարական և նորարարական գործունեության իրականացում չի կազմակերպվել:

5. Իջևանի մանկապարտեզների տնօրենների (3 տնօրեն) անձնական գործերի ուսումնասիրությունից պարզվել է, որ նրանք վերջին 5 տարում կրթության բնագավառի որևէ վերապատրաստում չեն անցել:

Իջևանի թիվ 5 մանկապարտեզի տնօրենի լիազորությունները սահմանված կարգով չեն դադարեցվել (ծնվել է 26.05.1948թ.):

|  |
| --- |
| ***Ձեռնարկված միջոցառումները՝*** |

Ուսումնասիրությունների արդյունքները ուղարկվել են համապատասխանաբար Իջևանի, Ստեփանավանի համայնքապետներին, ՀՀ Վայոց ձորի, Լոռու մարզպետներին, ՀՀ կրթության և գիտության, ՀՀ տարածքային կառավարման և զարգացման նախարարներին:

Հիմք ընդունելով Կրթության մասին ՀՀ օրենքի 39–րդ և «Տեղական ինքնակառավարման մասին ՀՀ օրենքի 46-րդ հոդվածները՝ համայնքապետներին առաջարկվել է.

1. մանկապարտեզներում ապահովել կրթական ծրագրեր իրականացնելու վերաբերյալ համապատասխան լիցենզիաների առկայությունը,
2. մանկապարտեզների գործող կանոնադրությունները համապատասխանեցնել ՀՀ կառավարության` 2002 թ. դեկտեմբերի 26-ի նիստի թիվ 54 արձանագրությամբ հավանություն տրված Հայաստանի Հանրապետության նախադպրոցական ուսումնական հաստատություն համայնքային ոչ առևտրային կազմակերպության օրինակելի կանոնադրության պահանջներին,
3. մանկապարտեզների հաստիքացուցակները համապատասխանեցնել ՀՀ կրթության և գիտության նախարարի` 26.01.2007թ. № 29-Ն հրամանով (փոփ.՝ 16.11.2017թ., № 1318-Ն հրաման) հաստատված «ՀՀ պետական և համայնքային նախադպրոցական ուսումնական հաստատությունների օրինակելի հաստիքացուցակի պահանջներին,
4. ապահովել մանկապարտեզներում փորձարարական և նորարարական գործունեության իրականացումը,
5. սահմանված կարգով դադարեցնել Իջևանի թիվ 5 մանկապարտեզի տնօրենի պաշտոնական լիազորությունները,
6. քննարկել հաշվետվությունը, ձեռնարկել համապատասխան միջոցառումներ հայտնաբերված խախտումները վերացնելու ուղղությամբ և արդյունքների մասին տեղյակ պահել տեսչական մարմնին մինչև 2019 թվականի հունվարի 18-ը՝ տարեկան ամփոփ հաշվետվության մեջ ներառելու նպատակով:

ՀՀ տարածքային կառավարման նախարարին առաջարկվել է ուսումնասիրության արդյունքում հայտնաբերված խախտումների հետևանքները և թերությունները վերացնելու ուղղությամբ Իջևան և Ստեփանավան համայնքների ղեկավարների կողմից ձեռնարկվող միջոցառումներն առավել արդյունավետ իրականացնելու նպատակով սահմանել հսկողություն:

Համայնքապետարաններում իրականացված ուսումնասիրությունների և համայնքային ենթակայության մանկապարտեզներում իրականացված ստուգումների արդյունքների վեևաբերյալ ամփոփ հաշվետվությունները տեղադրված են eib.am կայքում՝

[2018 հաշվետվություն\Ijevan\_AmpopTavush hamaynqapetin.doc](file:///C:\Users\Arshakyan\Downloads\2018%20հաշվետվություն\Ijevan_AmpopTavushi%20hamaynqapetin.doc),

[2018 հաշվետվություն\Stepanavan\_Ampop\_hamaynqapetin.doc](file:///C:\Users\Arshakyan\Downloads\2018%20հաշվետվություն\Stepanavan_Ampop_hamaynqapetin.doc):

|  |
| --- |
| ***Հետադարձ կապ՝*** |

ՀՀ Լոռու մարզպետից ստացված գրության համաձայն մարզպետարանի կրթության, մշակույթի և սպորտի վարչությունում կազմակերպվել է քննարկում՝ կապված ԿՏՄ կողմից Ստեփանավանի համայնքապետարանի աշխատակազմի կրթության հարցերով զբաղվող ստորաբաժանումում և Ստեփանավան համայնքի թվով 5 նախադպրոցական ուսումնական հաստատություններում իրականացված ստուգումների արդյունքում հայտնաբերված խախտումների հետ, որի արդյունքում ներկայացվել են առաջարկություններ՝ հայտնաբերված խախտումները վերացնելու ուղղությամբ համապատասխան միջոցներ ձեռնարկելու վերաբերյալ:

ՀՀ Լոռու մարզի Ստեփանավանի համայնքապետից ստացված գրության համաձայն մանկապարտեզների լիցենզավորման գործընթացն ընթացքի մեջ է, կանոնդրություններն ու հաստիքացուցակներն համապատասխանեցված են ՀՀ օրենսդրությամբ սահմանված պահանջներին:

Ի կատարումն ՀՀ տարածքային կառավարման և զարգացման նախարարի 30.11.2018թ. N 03/15.2/9498-18 հանձնարարականի՝ ՀՀ Տավուշի մարզպետի գրությանը կից ներկայացվել է Իջևանի համայնքապետի ձեռնարկած միջոցառումների վերաբերյալ գրությունը: Համաձայն Իջևանի համայնքապետի գրության՝

1. բոլոր մանկապարտեզների կանոնադրություններում կատարվել են համապատասխան փոփոխությունները: Մանկապարտեզների տնօրեններին հանձնարարվել է մինչև 31,01,2019թ. կանոնադրությունները գրանցել պետական ռեգիստրի գործակալությունում:
2. 11.01.2019թ. ավագանու նիստի թիվ 2 որոշմամբ համյանքի ավագանին տվել է համաձայնություն Իջևանի թիվ 5 մանկապարտեզի տնօրենի պաշտոնական լիազորությունները դադարեցնելու վերաբերյալ առաջարկությանը:
3. մանկապարտեզներում դաստիարակների հաստիքային միավորները համապատասխանեցվել են օրինակելի հաստիքացուցակով սահմանված նորմերին, բոլոր մանկապարտեզների համար նախատեսվել են ֆիզկուլտուրայի հրահանգչի հաստիքներ:
4. մանկապարտեզների տնօրեններին կարգադրագրով տրված հանձնարարականներին անդրադարձ կարվի լրացուցիչ՝ սահմանված ժամկետներում (մինչև 04.02.2019թ.):

**2.3. Երևանի 56 հանրակրթական ուսումնական հաստատություններ**

|  |
| --- |
| **Հիմքը`** |

Դպրոցներում արտադասարանական խմբակների գործունեության վերաբերյալ ՀՀ կրթության և գիտության նախարարի ահազանգը և ՀՀ կրթության տեսչական մարմնի ղեկավարի՝ 03.10.2018թ. N112-Ա հրամանը: 2018 թվականի հոկտեմբերի 4-ին, 5-ին, 8-ին և 9-ին Երևանի թվով 56 հանրակրթական դպրոցներում իրականացվել են 2018-2019 ուսումնական տարվա արտադասարանական խմբակների (այսուհետ՝ խմբակ) գործունեության ուսումնասիրություններ:

|  |
| --- |
| ***Նպատակը`*** |

Արտադասարանական խմբակների գործունեության ուսումնասիրություններ:

|  |
| --- |
| ***Ժամկետը՝*** |

2018 թվականի հոկտեմբերի 4-9-ը:

|  |
| --- |
| ***Ուսումնասիրությամբ ընդգրկվող ժամանակահատվածը՝*** |

2018-2019 ուսումնական տարի:

|  |
| --- |
| ***Ուսումնասիրության արդյունքները՝*** |

Ըստ փաստաթղթային ուսումնասիրության Երևանի 56 հանրակրթական դպրոցներում գործոող 327 խմբակների համար տրամադրվել է շաբաթական 1423 դասաժամ, դասավանդում են թվով 312 ուսուցիչներ: Խմբակներին մասնակցում են թվով 8929 սովորողներ: Ամենամեծ թվով խմբակները գործում են հ.հ. 160 և 181 հիմնական դպրոցներում (16 խմբակներ՝ 208-ական ժամ): Համաձայն հանրակրթական դպրոցների տնօրենների կողմից ներկայացված տեղեկանքների խմբակներ չեն ձևավորվել թվով 6 (11%)՝ հ.հ. 13, 26. 77. 120, 140, 191 դպրոցներում: Մանկավարժական խորհուրդը չի քննարկել խմբակների ձևավորման հարցը թվով 12 (21%)՝ հ.հ. 8, 19, 35, 95, 122, 131, 143, 147, 177, 180, 187, 197 դպրոցներում: Խախտվել է ՀՀ կառավարության 25.07.2002թ. ««Հայաստանի Հանրապետության պետական հանրակրթական ուսումնական հաստատություն» պետական ոչ առևտրային կազմակերպության օրինակելի կանոնադրությունը հաստատելու մասին» N 1392-Ն որոշմամբ հաստատված հավելվածի 79-րդ կետի 4-րդ ենթակետի պահանջը.«*Մանկավարժական խորհուրդը քննարկում է ՝…, արտադասարանական խմբակների ձևավորման,.. հարցերը*»: Խմբակներին տրամադրված ժամաքանակները արտահայտված են դպրոցների տարիֆիկացիաներում (սակայն տարիֆիկացիաները դեռ հաստատված չեն լիազոր մարմնի կողմից): Խմբակներին հատկացված ժամաքանակների վերաբերյալ հրամաններ առկա չեն թվով 5 (4%)՝ հ.հ. 1, 131, 135, 143, 187 դպրոցներում: Խմբակների ծրագրերը առկա չեն թվով 8 (14%)՝ հ.հ. 35, 56, 131, 132, 135, 160, 187, 194 դպրոցներում (ի դեպ նշված դպրոցներում գործում են թվով 69 (21%) խմբակներ): Ծրագրերը առկա են, սակայն տնօրենի կողմից հաստատված չեն հ.հ. 51, 95 և 122, 157 դպրոցներում: Խմբակների դասացուցակներ (կարգացուցակներ) առկա չեն հ.հ. 131 և 187 դպրոցներում (հ. 131 հիմնական դպրոցում գործում են թվով 14 խմբակներ), դասամատյաններ առկա չէին հ.հ. 56, 135, 187 դպրոցներում:

Խմբակներում դասավանդող ուսուցիչները հիմնականում ունեն դասավանդվող առարկային համապատասխան որակավորում: Բացառություններ կան հ.հ. 8, 87 հիմնական դպրոցներում: Հ. 8 հիմնական դպրոցում «Մնջախաղի թատրոն» խմբակի ուսուցիչը ունի ֆիզիկոսի որակավորում, «Քո տեսախցիկը» խմբակի ուսուցիչը՝ դրամատիկ թատրոնի և կինոյի դերասանի որակավորում, թիվ 87 հիմնական դպրոցում «Սիրողական աստղագիտություն» խմբակի ուսուցիչն ունի միջազգայնագետի որակավորում: Խմբակի ժամերը ամբողջությամբ կամ հիմնականում տրամադրվել են թերբեռնված ուսուցիչներին թվով 14 (25%)` հ.հ. 1, 47, 48, 56, 91, 92, 122, 125, 132, 157, 160, 161, 176, 180 դպրոցներում:Նախորդ ուստարվա խմբակների պարապմունքների մասին հաշվետվություններ առկա են թվով 13 (23%)` հ.հ, 8, 19, 27, 47, 55, 66, 87, 106, 147, 157, 161, 164, 171 դպրոցներում:

|  |
| --- |
| ***Ձեռնարկված միջոցառումները՝*** |

Ուսումնասիրությունների արդյունքները ներկայացվել են ՀՀ կրթության և գիտության նախարարին:

|  |
| --- |
| ***3. Ստուգումներ*** |

Համաձայն ԿՏՄ 2018 թվականի ստուգումների տարեկան ծրագրի նախատեսված էր ստուգումներ իրականացնել 75 ուսումնական հաստատություններում (19 դպրոցներ, 45 մանկապարտեզներ, 5 նախնական մասնագիտական (արհեստագործական) ուսումնարաններ, 6 միջին մասնագիտական ուսումնական հաստատություններ): Քանի որ ստուգաթերթերը հաստատվել են ՀՀ կառավարության 2018 թվականի հոկտեմբերի 4-ի N1139 որոշմամբ՝ ԿՏՄ-ն կարողացել է ստուգումներ իրականացնել 56 ուսումնական հաստատություններում` 75%: Ստուգումներ են իրականացվել 19(100%) դպրոցներում, 29 (64%) մանկապարտեզներում, 3 (60%) նախնական մասնագիտական (արհեստագործական), 5 (83%) միջին մասնագիտական ուսումնական հաստատություններում: 2018 թվականի ստուգումների տարեկան ծրագրում ներառված այն հաստատությունները, որտեղ ստուգումներ չեն իրականացվել, ներառվել են 2019 թվականի ստուգումների տարեկան ծրագրում: 1 ստուգման միջին տևողությունը կազմել է 5 աշխատանքային օր, ծախսը՝ 160000 ՀՀ դրամ:

***Նախադպրոցական կրթության ոլորտ***

***3.1. ՀՀ Լոռու մարզի Ստեփանավան համայնքի 5 և ՀՀ Տավուշի մարզի Իջևանի 3 նախադպրոցական ուսումնական հաստատություններ***

|  |
| --- |
| **Հիմքը`** |

ԿՏՄ 2018 թվականի տարեկան աշխատանքային ծրագրի 6-րդ կետը և ՀՀ տարածքային կառավարման և զարգացման նախարարի համաձայնությունը, ԿՏՄ ղեկավարի՝ 18.10.2018թ. № 127-Ա հրամանը:

|  |
| --- |
| ***Նպատակը`*** |

ՀՀ կրթության բնագավառի օրենսդրության պահանջների պահպանման նկատմամբ պետական վերահսկողություն ապահովում:

|  |
| --- |
| ***Ժամկետը՝*** |

2018 թվականի հոկտեմբերի 25-27-ը:

|  |
| --- |
| ***Ստուգմամբ ընդգրկվող ժամանակահատվածը՝*** |

2015 թվականի օգոստոսի 20-ից մինչև ստուգումն սկսելու օրը:

|  |
| --- |
| ***Ստուգման արդյունքները՝*** |

Ստուգումների արդյունքում հայտնաբերվել են ՀՀ օրենսդրության պահանջների հետևյալ խախտումները.

1. Բոլոր 8 մանկապարտեզները չունենկրթական ծրագրեր իրականացնելու թույլտվություն` լիցենզիա:
2. Բոլոր 8 մանկապարտեզների գործող կանոնադրությունները չեն համապատասխանում օրինակելի կանոնադրության պահանջներին:
3. 2016-2018թթ. 8 մանկապարտեզների հաստիքացուցակներով և պաշտոնային դրույքաչափերով մանակավարժական աշխատողների հաստիքային միավորները հատկացվել են սահմանված պահանջների խախտումներով. հատկացվել են սահմանված նորմից պակաս կամ ընդհանրապես չեն հատկացվել:
   1. 2016, 2017թթ. Ստեփանավանի համայնքապետարանի 5 մանկապարտեզներին չեն հատկացվել մեթոդիստի, ֆիզկուլտուրայի հրահանգչի և պարուսույցի հաստիքները, իսկ 2018 թվականին՝ մեթոդիստի և ֆիզկուլտուրայի հրահանգչի հաստիքները:
   2. 2016-2018թթ. Իջևանի համայնքապետարանի 3 մանկապարտեզներում դաստիարակներին մեկ խմբի հաշվարկով 1,12-ական հաստիքային միավորի փոխարեն հատկացվել է 1-ը (5-օրյա աշխատանքային շաբաթվա և 8-ժամյա աշխատանքային օրվա դեպքում), 2016թ. չեն հատկացվել պարուսույցի և ֆիզկուլտուրայի հրահանգչի, իսկ 2017 թ.՝ պարուսույցի հաստիքային միավորները:
4. Ստեփանավանի համայնքապետարանի 3 մանկապարտեզներում 7 (թիվ 2 (2), թիվ 3 (1), թիվ 5 (4)), Իջևանի համայնքապետարանի 3 մանկապարտեզներում 11 (թիվ 1 (2), թիվ 5 (5), թիվ 8(4)) մանկավարժական աշխատողներ նշանակվել են սահմանված կարգի պահանջների խախտումներով:
5. Ստեփանավանի համայնքապետարանի 3 **(**թիվ 1 (1), թիվ 3 (1), թիվ 5 (1)**)** և Իջևանի համայնքապետարանի 2(թիվ 1 (3) և թիվ 8 (1)) մանկապարտեզներում գործում են գերբեռնված խմբեր:
6. Իջևանի համայնքապետարանի թիվ 5 մանկապարտեզի միջին խմբում ընդգրկված երեխաների համար, որոնց տարիքները չեն համապատասխանում տվյալ տարիքային խմբին, չեն պահպանվել չափորոշչով սահմանված համապատասխան որակական պահանջները, չի իրականացվել տարբերակված ուսուցում:

|  |
| --- |
| ***Ձեռնարկված միջոցառումները՝*** |

Ստուգումների արդյունքում Ստեփանավանի և Իջևանի համայնքապետարանների 8 մանկապարտեզներում հայտնաբերված՝ կրթության բնագավառը կարգավորող ՀՀ օրենսդրության պահանջների կատարման խախտումների վերաբերյալ կազմվել է 8 ակտ: Հայտնաբերված խախտումների հետևանքները վերացնելու նպատակով ԿՏՄ ղեկավարի կողմից մանկապարտեզների տնօրեններին տրվել են կարգադրագրեր (8): Նախադպրոցական ուսումնական հաստատություններից կարգադրագրերի վերաբերյալ գրություններ դեռ չեն ստացվել:

Ստուգումների արդյունքներն ուղարկվել են համապատասխանաբար Ստեփանավանի, Իջևանի համայնքապետերին, ՀՀ Լոռու, ՀՀ Տավուշի մարզպետներին, ՀՀ կրթության և գիտության, ՀՀ տարածքային կառավարման և զարգացման նախարարներին:

|  |
| --- |
| ***Հետադարձ կապ`*** |

Նախադպրոցական ուսումնական հաստատություններից կարգադրագրերի կատարման վերաբերյալ գրություններ դեռ չեն ստացվել (հանձնարարականների կատարման ժամկետները դեռևս չեն լրացել):

* 1. **Երևանի 21 նախադպրոցական ուսումնական հաստատություններ**

|  |
| --- |
| **Հիմքը`** |

ԿՏՄ 2018 թվականի տարեկան աշխատանքային ծրագրի 1-ին կետը և ստուգումների ժամանակացույցը:

|  |
| --- |
| **Նպատակը`** |

ՀՀ օրենքների և դրանց համապատասխան ընդունված նորմատիվ իրավական ակտերի պահանջների, պետական կրթական չափորոշիչների, կրթության իրավունքի, կրթական համակարգի սոցիալական երաշխիքների պահպանման նկատմամբ օրենքով սահմանված կարգով վերահսկողության իրականացում:

|  |
| --- |
| **Ժամկետը՝** |

2018 թվականի դեկտեմբերի 3-21-ը:

|  |
| --- |
| **Ստուգմամբ ընդգրկվող ժամանակահատվածը՝** |

2015 թվականի օգոստոսի 20-ից մինչև ստուգումն սկսելու օրը:

|  |
| --- |
| **Ստուգման արդյունքները՝** |

Ստուգումների արդյունքում հայտնաբերվել են ՀՀ օրենսդրության պահանջների հետևյալ խախտումները.

1. մանկապարտեզների հաստիքացուցակով և պաշտոնային դրույքաչափերով մանակավարժական աշխատողներին հասանելիք հաստիքային միավորները`
   1. 13 մանկապարտեզներում hատկացվել են սահմանված նորմից պակաս (հ.հ. 35, 38, 40, 41, 42, 46, 47, 48, 49, 58, 60, 61, 62 մանկապարտեզներ) :
   2. 2 մանկապարտեզներում ընդհանրապես չեն հատկացվել (հ.հ. 59, 61 մանկապարտեզներ) :
2. Մանկավարժական աշխատողների ընտրություն և նշանակում սահմանված կարգի պահանջների խախտումներով (հ.հ. 36(1), 40(1), 41(2), 43(2), 44(1), 46(3), 48(2), 49(3), 58(1), 62 (1) մանկապարտեզներ, 5 մանկապարտեզում` 1-ական, 3-ում` 2-ական, 2-ում` 3-ական մանկավարժական աշխատող):
3. Բոլոր 21 մանկապարտեզում խմբերը գերբեռնված են :
4. Մանկապարտեզների խմբերում ընդգրկված երեխաների համար, որոնց տարիքները չեն համապատասխանում տվյալ տարիքային խմբին, չեն սահմանվել չափորոշչի համապատասխան որակական պահանջներ 2 մանկապարտեզում (հ.հ. 36,45):

5. ՀՀ կրթության և գիտության նախարարի համապատասխան հրամաններով տրված նախադպրոցական կրթության լիցենզիայի հավելվածով սովորողների համակազմի սահմանային թվերի խախտումներ 4 մանկապարտեզում (հ.հ. 36, 43, 47, 60):

|  |
| --- |
| ***Ձեռնարկված միջոցառումները՝*** |

Ստուգումների արդյունքում Երևանի 21 մանկապարտեզներում հայտնաբերված՝ կրթության բնագավառը կարգավորող ՀՀ օրենսդրության պահանջների կատարման խախտումների վերաբերյալ կազմվել է 21 ակտ: Հայտնաբերված խախտումների հետևանքները վերացնելու նպատակով ԿՏՄ ղեկավարի կողմից մանկապարտեզների տնօրեններին տրվել են կարգադրագրեր (21): Նախադպրոցական ուսումնական հաստատություններից կարգադրագրերի վերաբերյալ գրություններ դեռ չեն ստացվել:

Ստուգումների արդյունքներն ուղարկվել են Երևանի քաղաքապետին, ՀՀ կրթության և գիտության, ՀՀ տարածքային կառավարման և զարգացման նախարարներին:

Հիմք ընդունելով Կրթության մասին ՀՀ օրենքի 39–րդ և «Տեղական ինքնակառավարման մասին ՀՀ օրենքի 46-րդ հոդվածները՝ Երևանի քաղաքապետին առաջարկվել էքննարկել ստուգումների արդյունքների վերաբերյալ ամփոփ հաշվետվությունը, ձեռնարկել համապատասխան միջոցառումներ հայտնաբերված խախտումները վերացնելու ուղղությամբ և արդյունքների մասին տեղյակ պահել ԿՏՄ մինչև 2019 թվականի մարտի 18-ը:

Մանկապարտեզներում իրականացված ստուգումների արդյունքների վերաբերյալ ամփոփ հաշվետվությունը տեղադրված է *eib.am* :

* 1. **ՀՀ Վայոց ձորի մարզի 15 դպրոցներ**

|  |
| --- |
| ***Հիմքը`*** |

ԿՏՄ 2018 թվականի տարեկան աշխատանքային ծրագրի 2-րդ կետը և ստուգումների ժամանակացույցը:

|  |
| --- |
| ***Նպատակը`*** |

ՀՀ օրենքների և դրանց համապատասխան ընդունված նորմատիվ իրավական ակտերի պահանջների, պետական կրթական չափորոշիչների, կրթության իրավունքի, կրթական համակարգի սոցիալական երաշխիքների պահպանման նկատմամբ օրենքով սահմանված կարգով վերահսկողության իրականացում:

|  |
| --- |
| ***Ժամկետը՝*** |

2018 թվականի նոյեմբերի 5-23-ը:

|  |
| --- |
| ***Ստուգմամբ ընդգրկվող ժամանակահատվածը՝*** |

2015 թվականի օգոստոսի 20-ից մինչև ստուգումն սկսելու օրը:

|  |
| --- |
| ***Ստուգման արդյունքները՝*** |

Ստուգումների արդյունքում պարզվել է.

Տնօրենը սահմանված կարգով չի իրականացրել մանկավարժական կադրերի ընտրությունը (համաձայն պաշտոնների անվանացանկի և պաշտոնի նկարագրի) դպրոցներից 4-ում` 9 խախտում (**Արտաբույնքի մ/դ** **(3),** **Աղավնաձորի մ/դ, Մարտիրոսի մ/դ (2), Գետափի մ/դ (3)):** Այդ թվում ուսուցիչներ են՝ 8-ը (**Արտաբույնքի մ/դ (3),** **Աղավնաձորի մ/դ, Մարտիրոսի մ/դ(2), Գետափի մ/դ (2)):**

**Դպրոցի տնօրենը՝**

* չի հաստատել տնօրենի տեղակալների, դասղեկների, առարկայական մեթոդական միավորումների նախագահների և մանկավարժների հաշվետվությունները (**Աղավնաձորի մ/դ, Մարտիրոսի մ/դ**),
* չի իրականացրել ներքին գնահատում թվով 8 դպրոցներում (**Արենիի մ/դ, Խաչիկի մ/դ, Մարտիրոսի մ/դ,** **Խնձորուտի մ/դ, Քարագլխի մ/դ, Գլաձորի մ/դ, Գետափի մ/դ, Վերնաշենի մ/դ),**
* չի հաստատել դպրոցականների առարկայական օլիմպիադաների կազմկոմիտեի և առարկայական հանձնաժողովների կազմերը (**Արենիի մ/դ, Մարտիրոսի մ/դ**),
* ուսուցիչներին չի ներկայացրել ատեստավորման (**Մարտիրոսի մ/դ (2016թ.)**),
* ատեստավորման է ներկայացրել սահմանվածից պակաս թվով ուսուցիչներ (**Արենիի մ/դ**),
* ատեստավորման ենթակա ուսուցիչներին սահմանված ժամկետում չի ծանուցել փաստաթղթային ատեստավորման կարգի և անցկացման ժամկետի մասին (**Արենիի մ/դ**),
* ուսումնական պլանին համապատասխան չի ապահովել կրթական ծրագրերի իրականացումը թվով 5 դպրոցներում (**Արենիի մ/դ, Արտաբույնքի մ/դ**,**Խնձորուտի մ/դ, Վերնաշենի մ/դ, Շատինի մ/դ**),
* դպրոցի հիմնական օտար լեզուն փոխել է առանց համապատասխան թույլտվության (**Արենիի մ/դ**),
* նախարարության կողմից հաստատված ուսուցչի թափուր տեղի համար մրցույթի օրինակելի կարգի հիման վրա չի մշակել և խորհրդի հաստատմանը չի ներկայացրել դպրոցի ուսուցչի թափուր տեղի համար մրցույթի կարգը (**Արտաբույնքի մ/դ**),
* խորհրդի հաստատմանը չի ներկայացրել դպրոցի ներքին կարգապահական, այդ թվում՝ աշխատողների և սովորողների վարքագծի կանոնները (**Արտաբույնքի մ/դ, Գետափի մ/դ, Գետափի մ/դ**),
* դպրոցի ներքին գնահատման հաշվետվությունը մինչև ընթացիկ տարվա սեպտեմբերի 5-ը չի ներկայացրել ուսումնական հաստատության խորհրդին, ծնողական, աշակերտական խորհուրդներին (**Արտաբույնքի մ/դ, Գետափի մ/դ**),
* չի իրականացրել վերահսկողություն սովորողների գիտելիքների յուրացման որակի նկատմամբ թվով 4 դպրոցներում (**Խաչիկի մ/դ, Խնձորուտի մ/դ, Քարագլխի մ/դ, Վերնաշենի մ/դ**),
* չի իրականացրել վերահսկողություն դասավանդման բովանդակության կատարման նկատմամբ(**Խնձորուտի մ/դ),**
* միջոցներ չի ձեռնարկել կրթության որակի և բովանդակության ապահովման համար(**Խնձորուտի մ/դ),**
* բյուջեի նախագիծը չի ներկայացրել խորհրդի հավանությանը (**Գետափի մ/դ):**

Դպրոցի հաջորդ տարվա բյուջեի նախագծի նախնական տարբերակը չի քննարկվել մանկավարժական, ծնողական և աշակերտական խորհուրդներում թվով 7 դպրոցներում (**Արենիի մ/դ, Արտաբույնքի մ/դ, Աղավնաձորի մ/դ, Մարտիրոսի մ/դ, Գետափի մ/դ, Ջերմուկի թիվ 3 մ/դ, Շատինի մ/դ**):

**Կառավարման խորհուրդը`**

* հավանություն չի տվել դպրոցի զարգացման ծրագրին(**Արտաբույնքի մ/դ**),
* վերահսկողություն չի իրականացրել ուսումնական հաստատության զարգացման ծրագրի կատարման նկատմամբ դպրոցներից 5-ում (**Արտաբույնքի մ/դ, Մարտիրոսի մ/դ, Գլաձորի մ/դ, Գետափի մ/դ, Մալիշկայի թիվ 1 մ/դ (3)**),
* չի հաստատել իր աշխատակարգը դպրոցներից 7-ում (**Արտաբույնքի մ/դ, Աղավնաձորի մ/դ, Խաչիկի մ/դ, Խնձորուտի մ/դ, Քարագլխի մ/դ, Վերնաշենի մ/դ, Մալիշկայի թիվ 1 մ/դ** ),
* չի հաստատել իր ժամանակացույցը (**Աղավնաձորի մ/դ**),
* որոշում է կայացրել տնօրենի նոր մրցույթ անցկացնելու մասին, սակայն եռամսյա ժամկետում մրցույթը չի անցկացվել (**Գետափի մ/դ**),
* նիստերը գումարել է սահմանված կարգի խախտումով դպրոցներից 5-ում (**Արտաբույնքի մ/դ, Խաչիկի մ/դ, Գետափի մ/դ, Վերնաշենի մ/դ, Մալիշկայի թիվ 1 մ/դ**),
* չի քննարկել ներքին գնահատման արդյունքները դպրոցներից 7-ում (**Արտաբույնքի մ/դ, Խաչիկի մ/դ, Մարտիրոսի մ/դ, Խնձորուտի մ/դ, Քարագլխի մ/դ, Գլաձորի մ/դ, Վերնաշենի մ/դ**),
* տնօրենի թափուր տեղի համար մրցույթ անցկանցնելու մասին որոշումը կայացրել է սահմանված ժամկետի խախտումով (**Խաչիկի մ/դ, Քարագլխի մ/դ**),
* չի հաստատել դպրոցի ներքին կարգապահական կանոնները (**Արտաբույնքի մ/դ**),
* մարզպետի որոշմամբ դպրոցի խորհրդի անվանական կազմի հաստատումից հետո սահմանված կարգով և ժամկետում նախագահի ընտրություն չի կատարել **(Ջերմուկի թիվ 3 մ/դ),**
* մրցույթ անցկացնելու մասին հայտարարությունը հրապարակելուց առաջ տնօրենի ընտրության (նշանակման) կարգով պահանջվող տեղեկատվությունը չի տրամադրել կրթության կառավարման պետական լիազորված մարմնին (**Արենիի մ/դ**):

Խորհրդի անդամի լիազորությունների դադարեցումը իրականացվել է սահմանված կարգի խախտումով (**Արենիի մ/դ, Խնձորուտի մ/դ, Քարագլխի մ/դ**):

**Խորհրդի անդամի (ծնողական խորհրդի կողմից առաջադրված) դպրոցում սովորող երեխաները ծնողի դիմումի հիման վրա ազատվել են դպրոցից կամ ավարտել են դպրոցը, սակայն խորհրդի անդամի փոփոխություն չի կատարվել (Արտաբույնքի մ/դ, Քարագլխի մ/դ, Վերնաշենի մ/դ, Շատինի մ/դ):**

Խորհրդի անվանական կազմը հաստատվելուց հետո առաջին նիստը տեղի է ունեցել սահմանված ժամկետիխախտումով թվով 12 դպրոցներում **(Արենիի մ/դ, Արտաբույնքի մ/դ, Աղավնաձորի մ/դ, Խաչիկի մ/դ, Մարտիրոսի մ/դ, Խնձորուտի մ/դ, Քարագլխի մ/դ, Գետափի մ/դ, Վերնաշենի մ/դ, Մալիշկայի մ/դ, Մալիշկայի թիվ 1 մ/դ, Շատինի մ/դ):**

Խորհրդի կազմում տեղական ինքնակառավարման մարմնի կողմից առաջադրված անդամն այդ դպրոցի մանկավարժ է, որն առաջադրման ժամանակ դպրոցում սովորող երեխա է ունեցել (**Արենիի մ/դ**):

Դպրոցի խորհրդի կազմում մարզպետի կողմից անձի առաջադրումը իրականացվել է սահմանված կարգի խախտումով (**Խաչիկի մ/դ**):

Ծնողական խորհրդի կողմից կառավարման խորհրդի անդամների առաջադրումը կատարվել է սահմանված կարգի խախտումով (**Գետափի մ/դ, Մալիշկայի մ/դ**):

Տնօրենի պաշտոնի թափուր տեղի համար հայտարարված մրցույթի օրը ՀՀ կրթության և գիտության նախարարության ներկայացուցիչը չի ներկայացել, մրցույթը հետաձգվել է 5 աշխատանքային օրով (**Արենիի մ/դ**):

Խորհրդի անդամը սահմանված կարգով չի իրականացրել իր լիազորությունները (**Արտաբույնքի մ/դ, Խնձորուտի մ/դ, Մալիշկայի թիվ 1 մ/դ**):

Ուսումնական աշխատանքի գծով տեղակալի ուսումնական ծանրաբեռնվածությունը չի համապատասխանում օրենքով սահմանված պահանջին **Մալիշկայի թիվ 1 մ/դ -ում**:

Տնօրենի ուսումնական աշխատանքի գծով տեղակալը չի ընդհանրացրել և տարածել մանկավարժական աշխատանքի արդյունավետ փորձը, չի աջակցել ուսուցման նոր մեթոդների ներդրմանը, ուսուցիչներին հաղորդակից չի դարձրել գիտության և մանկավարժության նորագույն նվաճումներին (**Աղավնաձորի մ/դ, Շատինի մ/դ**):

Դպրոցի սովորողների հետ դաստիարակչական աշխատանքների կազմակերպիչը չի մասնակցել կրթության առանձնահատուկ պայմանների կարիք ունեցող երեխաների` կրթություն ստանալու իրավունքի իրականացմանը (**Շատինի մ/դ**):

**Մանկավարժական խորհուրդը`**

* նիստերը չի գումարել սահմանված կարգին համապատասխան թվով 8 դպրոցներում (**Արենիի մ/դ, Արտաբույնքի մ/դ, Աղավնաձորի մ/դ, Խաչիկի մ/դ, Քարագլխի մ/դ, Վերնաշենի մ/դ, Մալիշկայի մ/դ, Շատինի մ/դ**),
* **ձևավորվել է սահմանված կարգի խախտումով (Արտաբույնքի մ/դ, Աղավնաձորի մ/դ, Շատինի մ/դ),**
* որոշում չի ընդունել սովորողներին գովասանագրով պարգևատրելու մասին **(Արտաբույնքի մ/դ),**
* չի քննարկել հանրակրթական ուսումնական առարկաների չափորոշիչների և ծրագրերի, ուսումնական պլանների նախագծերը **(Արտաբույնքի մ/դ, Գլաձորի մ/դ, Գետափի մ/դ),**
* որոշում չի կայացրել I դասարանի սովորողի դասընթացը կրկնելու վերաբերյալ (**Արենիի մ/դ**),
* չի քննարկել դասերից 120 ժամից ավել բացակայած սովորողի հարցը (**Զառիթափի մ/դ**),
* որոշում չի կայացրել բացակայությունների պատճառով նախատեսված քննական առարկաների, քննությունների անցկացման ժամանակացույցի մասին(**Զառիթափի մ/դ**),
* չի կազմել և տնօրենի հաստատմանը չի ներկայացրել սովորողների բացակայությունների քանակի, դրանց բնույթի վերաբերյալ տեղեկանք (**Զառիթափի մ/դ**, **Մալիշկայի մ/դ**),

**Դպրոցի մեթոդական միավորումները՝**

* չեն ձևավորվել թվով 5 դպրոցներում (**Զառիթափի մ/դ**, **Խաչիկի մ/դ, Խնձորուտի մ/դ, Քարագլխի մ/դ, Շատինի մ/դ**),
* չեն կատարել ուսումնական պլանով սահմանված դասաժամերի նախնական բաշխում և առաջարկություն չեն ներկայացրել դպրոցի տնօրենին (**Արտաբույնքի մ/դ, Մարտիրոսի մ/դ, Վերնաշենի մ/դ**),
* չեն քննարկել հանրակրթական առարկայական չափորոշիչներին համապատասխան ուսումնական ծրագրերին, ուսումնական պլանների նախագծերին վերաբերող հարցեր **(Արենիի մ/դ, Արտաբույնքի մ/դ (2)),**
* չեն ուսումնասիրել, չեն ընդհանրացրել մանկավարժական առաջավոր փորձը և ներդրել պրակտիկ աշխատանքում, չեն կազմակերպել մասնագիտական և մանկավարժական-մեթոդական խորհրդակցու­թյուններ, խորհրդատվություններ, ուսուցիչներին հաղորդակից չեն դարձրել մանկավարժության նորագույն նվաճումներին, չեն կազմակերպել սեմինարներ, մանկավարժական-մեթոդական ընթերցումներ (**Աղավնաձորի մ/դ, Վերնաշենի մ/դ**),
* չի քննարկել կրթության առանձնահատուկ պայմանների կարիք ունեցող սովորողի անհատական ուսուցման պլանը **(Արենիի մ/դ**),
* որակավորման տարակարգ չունեցող սկսնակ ուսուցիչներին չի նախապատրաստել ատեստավորման(**Արենիի մ/դ**),
* նիստերը չեն գումարել սահմանված կարգի համաձայն (**Արենիի մ/դ, Արտաբույնքի մ/դ, Մալիշկայի մ/դ**):

Դպրոցում ձևավորվել է միայն մեկ մեթոդական միավորում (**Արենիի մ/դ**):

Սովորողի ընդունելությունը դպրոց իրականացվել է սահմանված կարգի խախտումով թվով 5 դպրոցներում (**Աղավնաձորի մ/դ, Մարտիրոսի մ/դ (2), Գլաձորի մ/դ, Ջերմուկի թիվ 3 մ/դ (7), Մալիշկայի թիվ 1 մ/դ (3)**):

Սովորողի ազատումը դպրոցից իրականացվել է սահմանված կարգի խախտումով (**Գլաձորի մ/դ, Գետափի մ/դ**):

2-րդ դասարանի սովորողը 2017-2018 ուստարում տեղափոխվել է 1-ին դասարան (տնօրենը հիմք է ընդունել է ծնողի՝ 18.12.2017թ. դիմումը): Մանկավարժական խորհրդի որոշման համաձայն՝ փոխադրվել է 2-րդ դասարան (**Արտաբույնքի մ/դ**):

Սովորողի համար նշանակվել են քննություններ՝ ուսումնական տարվա ընթացքում 137 ժամ բացակայություն ունենալու պատճառով, մինչդեռ ըստ դասամատյանի՝ նշված սովորողի բացակայությունների թիվը 115 ժամ է (**Արտաբույնքի մ/դ**):

2015-2016 ուսումնական տարվա II կիսամյակում 125 ժամ բացակայություն ունեցող V դասարանի սովորողի կիսամյակային գնահատումն ուսումնական պարապմունքների ավարտին կատարվել է հիմք ընդունելով սովորողի ընթացիկ գնահատականները (**Արտաբույնքի մ/դ**):

Ուսպլանի խախտումներ **Վերնաշենի միջնակարգ դպրոցում:**

Տարրական և հիմնական դպրոցներում գերազանցվել են ուսումնական հաստատության լիցենզիայի հիման վրա տրված սովորողների համակազմի սահմանային տեղերը (**Արենիի մ/դ**):

Հիմնական կրթության վկայականներում լրացվել են վերջին երկու տարում չուսումնասիրված առարկաների տարեկան գնահատականները (**Արենիի մ/դ**):

Ստուգումներ իրականացված 15 դպրոցներում ներգրավված մասնագետների կողմից 7-11-րդ դասարաններում իրականացվել են դասալսումներ «Հայոց լեզու», «Մաթեմատիկա», «Ռուսաց լեզու» առարկաներից, որոնց արդյունքները լրացվել են դասալսման ձևաթերթերում: Դասալսման ձևաթերթերի միջոցով գնահատվել է ոչ միայն դասի արդյունավետությունը, այլև սովորողների կողմից գիտելիքների յուրացումը, ինչպես նաև` ուսուցչի բազմակողմանի պատրաստվածությունը: Ներգրավված մասնագետները, ամփոփել են դասալսման ձևաթերթերի արդյունքները հիմք ընդունելով ուսուցչի մասնագիտական պատրաստվածությունը, ժամանակակից մանկավարժական մեթոդների, տեղեկատվական հաղորդակցական տեխնոլոգիաների իմացությունն ու դրանց կիրառումը դասի ընթացքում, դասի արդյունավետության միջին գնահատականը դասալսումների արդյունքում, ուսուցչի դասավանդած դասարանի սովորողների տեսչական մարմնի կողմից տրված գրավոր աշխատանքների արդյունքները: Գնահատումն իրականացվել է 5 միավորային սանդղակով (*4,5-5-գերազանց, 3,5-4,4-շատ լավ, 2,5-3,4-լավ, 1,5-2,4-բավարար, մինչև 1,4-անբավարար*):

«Հայոց լեզու», «Մաթեմատիկա», «Ռուսաց լեզու» առարկաների ուսուցման գնահատման տվյալների ուսումնասիրությունից պարզվել է.

Ըստ միջինացված գնահատականների «Հայոց լեզու» առարկայի ուսուցումը «շատ լավ»՝ է գնահատվել 1, «լավ»` 13, «բավարար»` 1 դպրոցներում: Ամենաբարձր ցուցանիշը գրանցվել է Մալիշկայի միջնակարգ դպրոցում (3,6 միավոր), ամենացածր ցուցանիշը՝ Խնձորուտի միջնակարգ դպրոցում (2,1 միավոր): «Մաթեմատիկա» առարկայի ուսուցումը «շատ լավ» է գնահատվել 1, «լավ»` 11, «բավարար»` 3 դպրոցներում: Ամենաբարձր ցուցանիշը գրանցվել է Գետափի միջնակարգ դպրոցում (3,5 միավոր), իսկ ամենացածր ցուցանիշը` Գլաձորի միջնակարգ դպրոցում (1,9 միավոր): «Ռուսաց լեզու» առարկայի ուսուցումը «լավ» է գնահատվել 7, «բավարար»` 8 դպրոցներում: Ամենացածր ցուցանիշը գրանցվել է Աղավնաձորի միջնակարգ դպրոցում՝ 1,8 միավոր, ամենաբարձր ցուցանիշը՝ Վերնաշենի միջնակարգ դպրոցում՝ 3,4 միավոր:

Իրականացված ստուգումների ընթացքում VII–XI դասարաններում տրվել են գրավոր աշխատանքներ «Հայոց լեզու», «Մաթեմատիկա», «Ռուսաց լեզու» առարկաներից («Մաթեմատիկա» առարկայից՝ 5-ական առաջադրանքներ, «Հայոց լեզու», «Ռուսաց լեզու» առարկաներից` թելադրություն (նախորդ դասարանի անցած նյութին համապատասխան)): Միաժամանակ դպրոցներից վերցվել են աշակերտների նույն առարկաներից նախորդ տարվա ամփոփ գրավոր աշխատանքների գնահատականները:

«Հայոց լեզու» առարկայի գրավոր աշխատանքին մասնակցած թվով 901 աշակերտներից «գերազանց» են գնահատվել 73-ը (8%), «լավ»` 197-ը (22%), «բավարար»` 227-ը (25%), «անբավարար»` 404-ը (45%): Համադրելով նույն աշակերտների նախորդ տարվա «Հայոց լեզու» առարկայի ամփոփ գրավոր աշխատանքների գնահատականները ուսումնասիրության արդյունքում տրված թելադրության արդյունքների հետ` ստացել ենք հետևյալ պատկերը.

|  |  |  |  |  |
| --- | --- | --- | --- | --- |
| **Դասարան** | **Թելադրությունից**  **«գերազանց» գնահատվածների**  **%-ը** | **Նախորդ տարվա ամփոփիչ գրավոր աշխատանքից «գերազանց» գնահատվածների %-ը** | **Թելադրությունից «անբավարար» գնահատվածների %-ը** | **Նախորդ տարվա ամփոփիչ գրավոր աշխատանքից «անբավարար» գնահատվածների %-ը** |
| VII | 7,8% | 26% | 44% | 2,9% |
| VIII | 11% | 18% | 34% | 1,8% |
| IX | 6% | 15% | 38% | 7,8% |
| X | 10% | 15% | 56% | 4,5% |
| XI | 5% | 18,5% | 55,3% | 0% |

«Մաթեմատիկա» առարկայի գրավոր աշխատանքին մասնակցած թվով 888 աշակերտներից «գերազանց» են գնահատվել 28-ը (3%), «լավ»` 80-ը (9%), «բավարար»` 261-ը (29%), «անբավարար»` 519-ը (58%): Համադրելով նույն աշակերտների նախորդ դասարանի «Մաթեմատիկա» առարկայի ամփոփ գրավոր աշխատանքի գնահատականները ուսումնասիրության արդյունքում տրված գրավոր աշխատանքի արդյունքների հետ` ստացել ենք հետևյալ պատկերը.

|  |  |  |  |  |
| --- | --- | --- | --- | --- |
| **Դասարան** | **Մաթեմատիկայի գրավոր աշխատանքից**  **«գերազանց» գնահատվածների %-ը** | **Նախորդ տարվա ամփոփիչ գրավոր աշխատանքից «գերազանց» գնահատվածների %-ը** | **Մաթեմատիկայի գրավոր աշխատանքից**  **«անբավարար» գնահատվածների %-ը** | **Նախորդ տարվա ամփոփիչ գրավոր աշխատանքից «անբավարար» գնահատվածների %-ը** |
| VII | 4% | 16% | 48% | 1,9% |
| VIII | 4% | 15% | 66% | 0,9% |
| IX | 2% | 14% | 70% | 0,9% |
| X | 2% | 15% | 53% | 1,5% |
| XI | 5% | 14% | 52% | 2% |

«Ռուսաց լեզու» առարկայի գրավոր աշխատանքին մասնակցած թվով 883 աշակերտներից «գերազանց» են գնահատվել 10-ը (1%), «լավ»` 62-ը (7%), «բավարար»` 214-ը (24%), «անբավարար»` 597-ը (68%): Համադրելով նույն աշակերտների նախորդ դասարանի «Ռուսաց լեզու» առարկայի ամփոփ գրավոր աշխատանքի գնահատականները ուսումնասիրության արդյունքում տրված գրավոր աշխատանքի արդյունքների հետ` ստացել ենք հետևյալ պատկերը.

|  |  |  |  |  |
| --- | --- | --- | --- | --- |
| **Դասարան** | **«Ռուսաց լեզու» առարկայի թելադրությունից**  **«գերազանց» գնահատվածների %-ը** | **Նախորդ տարվա ամփոփիչ գրավոր աշխատանքից «գերազանց» գնահատվածների %-ը** | **«Ռուսաց լեզու» առարկայի թելադրությունից**  **«անբավարար» գնահատվածների %-ը** | **Նախորդ տարվա ամփոփիչ գրավոր աշխատանքից «անբավարար» գնահատվածների %-ը** |
| VII | 1% | 23% | 51% | 2,4% |
| VIII | 0,5% | 15% | 72% | 3,2% |
| IX | 1% | 14% | 66% | 6,8% |
| X | 2% | 19% | 67% | 1% |
| XI | 1% | 17% | 85% | 0% |

Ուսումնասիրված երեք առարկաների դեպքում էլ ՀՀ կրթության տեսչական մարմնի կողմից տրված գրավոր աշխատանքների և նախորդ տարվա ամփոփ գրավոր աշխատանքներից ստացված գնահատականները անհամեմատելի են: Իհարկե նշված գրավոր աշխատանքները տարբեր նպատակներ են հետապնդում, սակայն երկուսն էլ ստուգում են սովորողների գիտելիքները. մեկը տարվա կտրվածքով, մյուսը՝ մնացորդային գիտելիքները: Հետևաբար նախորդ տարվա «Ռուսաց լեզու» առարկայի ամփոփ գրավոր աշխատանքից 17% «գերազանց» և 0% «անբավարար» գնահատված 11-րդ դասարանի սովորողների 85% «անբավարար» գնահատվելը ստուգման արդյունքում տրված գրավոր աշխատանքի դեպում անհասկանալի է: Արդյունքները փաստում են, որ ուսումնական հաստատություններում գիտելիքների գնահատումն իրականացվում է համեմատականության սկզբունքով, ոչ թե հիմք ընդունելով առարկայական չափորոշիչների պահանջները:

Կորելյացիոն կապ է ստեղծվել ուսուցիչների գնահատականների և սովորողների գրավոր աշխատանքների միջին գնահատականների միջև: Կապի բնութագրիչը «Մաթեմատիկա» առարկայի դեպքում 0,5 է, մյուս առարկաների դեպքում ավելի թույլ է՝ 0,35: Այսինքն «Մաթեմատիկա» առարկայի դեպքում որքան բարձր են գնահատվել ուսուցիչները, այնքան բարձր են գնահատվել սովորողները:

Համադրվել են նաև գրավոր աշխատանքների միջին գնահատականներն ըստ դասարանների: «Ռուսաց լեզու» առարկայի թելադրությունից միջին գնահատականը փոքր է 4-ից (անբավարար է)՝ բոլոր դասարաններում, «Հայոց լեզու» առարկայի թելադրության միջին գնահատականը փոքր է 4-ից միայն 11-րդ դասարանում, «Մաթեմատիկա» առարկայի գրավոր աշխատանքի միջին գնահատականը «անբավարար» չէ 7-րդ և 11-րդ դասարանում: Գրավորների միջին գնահատականների համեմատությունը ցույց է տալիս, որ «Ռուսաց լեզու» առարկայի նկատմամբ հետաքրքրությունը հիմնականում նվազում է դասարանների աճման հետ միասին, «Հայոց լեզու» առարկայի մնացորդային գիտելիքների գնահատումը ևս ունի նվազման տենդենց, մինչդեռ «Մաթեմատիկա» առարկայի միջին գնահատականները սկսում են աճել սկսած ավագ դպրոցից: Միջին գնահատականների համեմատականը ներկայացված է ստորև.

Դասալսող մասնագետները հիմնականում փաստում են, որ «դասերի արդյունավետության, սովորողների պատրաստվածության մակարդակը բարձրացնելու համար անհրաժեշտ է կիրառել ժամանակակից մեթոդներ, ինչպես նաև օգտագործել բազմազան դիդակտիկ նյութեր, օժանդակ գրականություն: Փորձը ցույց է տալիս, որ հիմնականում բոլոր դասալսումների ժամանակ լարվածության, շտապողականության արդյունքում չի կատարվում դասի նպատակների իրականցաման կարևոր բաղադրիչներից մեկը՝ գնահատման գործընթացը: Թե միավորային, թե արժևորող գնահատումը չափորոշչահեն կրթության իրականացման գործիքներից են, որոնց միջոցով ձևավորվում է սովորողի արժեհամակարգը: Առաջարկվում է հաճախակի իրագործել փոխադարձ դասալսումներ, զբաղվել ինքնակրթությամբ, բարձրացնել մասնագիտական-մեթոդական զարգացման մակարդակը»:

ՀՀ կառավարության 25.07.2002թ. N 1392-Ն որոշմամբ հաստատված «Հայաստանի Հանրապետության պետական հանրակրթական ուսումնական հաստատություն» պետական ոչ առևտրային կազմակերպության օրինակելի կանոնադրության պահանջների համաձայնվերընշված հարցերի անմիջական պատասխանատուն ուսումնական հաստատությունում մեթոդական միավորումներն են, մինչդեռ մեթոդական միավորումներ չեն ձևավորվել 15 դպրոցներից 5-ում (**Զառիթափի մ/դ**, **Խաչիկի մ/դ, Խնձորուտի մ/դ, Քարագլխի մ/դ, Շատինի մ/դ**), մի մասում էլ այդ մարմինների գոյությունը կրում է ձևական՝ փաստաթղթային բնույթ: Դպրոցների տնօրենների հիմնավորմամբ՝ խնդիրը կայանում է նրանում, որ հաստատությունների ֆինանսական միջոցների սղության պատճառով մեթոդական միավորումների նախագահների աշխատանքը չի վարձատրվում, ինչն էլ բերում է այսպիսի հետևանքների:

Ստորև բերված աղյուսակում ներկայացված են 15 դպրոցներում իրականացված ստուգման արդյունքներն ըստ «Հայոց լեզու», «Ռուսաց լեզու», «Մաթեմատիկա» առարկաների ուսուցիչների, գրավոր աշխատանքների միջին գնահատականների: Համեմատաբար բարձր արդյունքներ են գրանցվել Մալիշկայի Մ. Լոմոնոսովի անվան միջնակարգ դպրոցում, և ցածր արդյունքներ են գրանցվել Գլաձորի միջնակարգ դպրոցում:

|  |  |  |  |  |  |  |
| --- | --- | --- | --- | --- | --- | --- |
| **Ուսումնական հաստատությունը** | **Հ.լ.-ուսուցում** | **Հ.լ. թելադրություն**  **(միջին գնահատական ներ)** | **Ռ.լ.-ուսուցում** | **Ռ.լ. թելադրություն**  **(միջին գնահատականներ)** | **Մաթեմատիկա-ուսուցում** | **Մաթեմատիկա – գրավոր աշխատանք**  **(միջին գնահատականներ)** |
| **Գլաձորի մ/դ** | **2,5** | **3,1** | **2,3** | **3,3** | **1,9** | **3,2** |
| **Խնձորուտի մ/դ** | **2,1** | **2,9** | **2,2** | **3,8** | **2,7** | **3,0** |
| **Մալիշկայի հ. 1 մ/դ** | **2,7** | **3,5** | **2,8** | **3,2** | **2,1** | **2,5** |
| **Արենիի մ/դ** | **3,3** | **3,1** | **2,3** | **2,8** | **2,5** | **3,1** |
| **Աղավնաձորի մ/դ** | **2,5** | **4,2** | **1,8** | **2,7** | **2,9** | **3,5** |
| **Մարտիրոսի մ/դ** | **2,8** | **4,3** | **2** | **3,6** | **2,1** | **3,2** |
| **Խաչիկի մ/դ** | **2,8** | **3,8** | **2,6** | **3,0** | **2,7** | **3,1** |
| **Ջերմուկի հ. 3 մ/դ** | **3,1** | **3,5** | **2,5** | **3,2** | **2,7** | **3,7** |
| **Քարագլխի մ/դ** | **3,2** | **2,0** | **2,9** | **4,1** | **3,4** | **3,6** |
| **Արտաբույնքի մ/դ** | **2,9** | **4,6** | **2,2** | **3,4** | **2,7** | **3,4** |
| **Գետափի մ/դ** | **2,6** | **3,1** | **2** | **3,1** | **3,5** | **5,0** |
| **Շատինի մ/դ** | **2,6** | **4,2** | **2,2** | **2,9** | **2,5** | **5,1** |
| **Զառիթափի մ/դ** | **3,1** | **4,1** | **3** | **3,9** | **2,6** | **3,9** |
| **Վերնաշենի մ/դ** | **3** | **4,9** | **3,4** | **2,8** | **3,3** | **3,4** |
| **Մալիշկայի մ/դ** | **3,6** | **5,9** | **2,6** | **2,8** | **3,1** | **4,3** |

ՀՀ օրենսդրության պահանջների կիրարկման խախտումների արդյունքում ուսումնական հաստատությունների գնահատված ռիսկերն ըստ ստուգաթերթերի ունի հետևյալ պատկերը (*ռիսկայնության միավորի բարձր լինելը փաստում է ՀՀ օրենսդրության պահանջների ավելի մեծ թվով խախտումների մասին*).

|  |  |  |
| --- | --- | --- |
| N | **Ուսումնական**  **հաստատությունը** | **Ռիսկայնությունն ըստ ստուգաթերթերի** |
| 1. | **Արտաբույնք մ/դ** | 23,1 |
| 2. | **Մարտիրոսի մ/դ** | 18,4 |
| 3. | **Աղավնաձորի մ/դ** | 17,1 |
| 4 | **Գետափի մ/դ** | 16,9 |
| 5 | **Արենիի մ/դ** | 12,7 |
| 6 | **Քարագլխի մ/դ** | 11,8 |
| 7 | **Խնձորուտի մ/դ** | 10,8 |
| 8 | **Խաչիկի մ/դ** | 10,0 |
| 9 | **Շատինի մ/դ** | 9,9 |
| 10 | **Զառիթափի մ/դ** | 9,2 |
| 11 | **Ջերմուկի հ. 3 մ/դ** | 8,4 |
| 12 | **Վերնաշենի մ/դ** | 8,3 |
| 13 | **Գլաձորի մ/դ** | 7,6 |
| 14 | **Մալիշկայի հ. 1 մ/դ** | 7,4 |
| 15 | **Մալիշկայի Մ. Լոմոնոսովի անվան մ/դ** | 6,5 |

Ըստ աղյուսակում ներկայացված ռիսկայնության միավորների ՀՀ օրենսդրության պահանջների ամենաքիչ թվով խախտումներն արձանագրվել են Մալիշկայի Մ. Լոմոնոսովի անվան միջնակարգ դպրոցում:

|  |
| --- |
| ***Ձեռնարկված միջոցառումները՝*** |

Ստուգումների արդյունքում ՀՀ Վայոց ձորի 15 դպրոցներում հայտնաբերված՝ կրթության բնագավառը կարգավորող ՀՀ օրենսդրության պահանջների կատարման խախտումների վերաբերյալ կազմվել է 15 ակտ: Հայտնաբերված խախտումների հետևանքները վերացնելու նպատակով ԿՏՄ ղեկավարի կողմից տնօրեններին տրվել են կարգադրագրեր (15):

Ստուգումների արդյունքներն ուղարկվել են ՀՀ Վայոց ձորի մարզպետին, ՀՀ կրթության և գիտության նախարարին:

Ստուգումներ իրականացված 15 հանրակրթական ուսումնական հաստատություններից 5-ում թվով 9 սովորողների ընդունելությունն իրականացվել է սահմանված կարգի խախտումով (սովորողն ընդունվել է սահմանվածից մեկ դասարան բարձր կամ ցածր):

ՀՀ Վայոց ձորի մարզպետին առաջարկվել է նշված խախտումը կատարած դպրոցների տնօրեններին (Արտաբույնքի մ/դ, Աղավնաձորի մ/դ, Գլաձորի մ/դ, Մալիշկայի թիվ 1 մ/դ, Ջերմուկի թիվ 3 մ/դ) ենթարկել կարգապահական պատասխանատվության և միջոցներ ձեռնարկել ուսումնական հաստատություններում

ա) մեթոդական միավորումների ստեղծման, ինչպես նաև նրանց ՀՀ օրենսդրությամբ սահմանված պարտականությունների պատշաճ կատարման ուղղությամբ՝ պատասխանատվությունը դնելով տնօրենների, ուսումնական գծով փոխտնօրենների վրա,

բ) ուսուցիչների մասնագիտական և մեթոդական պատրաստվածության մակարդակի բարձրացման ուղղությամբ, ինչպես նաև ձեռնարկված միջոցառումների մասին տեղեկացնել ՀՀ կրթության տեսչական մարմնին հնարավորինս շուտ՝ 2018 թվականի տարեկան հաշվետվության մեջ ներառելու նպատակով:

ՀՀ կրթության և գիտության նախարարին առաջարկվել է հանձնարարել համապատասխան ստորաբաժանմանը միջոցներ ձեռնարկելու մեթոդական միավորումների նախագահների, ուսուցիչների մասնագիտական և մեթոդական պատրաստվածության մակարդակի բարձրացմանն ուղղված վերապատրաստման դասընթացների կազմակերպման ուղղությամբ:

Ստուգումների արդյունքների վերաբերյալ տեղեկանքը և վերլուծությունը տեղադրված ենeib.am կայքում՝ [2018 հաշվետվություն\Texekanq\_Vajoc\_dzor.doc](file:///C:\Users\Arshakyan\Downloads\2018%20հաշվետվություն\Texekanq_Vajoc_dzor.doc),

[2018 հաշվետվություն\Verlucutyun\_Vayoc\_dzor.docx](file:///C:\Users\Arshakyan\Downloads\2018%20հաշվետվություն\Verlucutyun_Vayoc_dzor.docx):

|  |
| --- |
| ***Հետադարձ կապ`*** |

Ուսումնական հաստատություններից ստացվում են կարգադրագրով տրված հանձնարարականների վերաբերյալ գրություններ (կատարողականներ): Կատարողականների և կարգադրագրերով տրված հանձնարարականների համադրումը ամփոփման փուլում է:

ՀՀ Վայոց ձորի մարզպետից ստացված գրության համաձայն 15 հանրակրթական ուսումնական հաստատություններում կատարված ստուգումների արդյունքները քննարկվել են մարզպետարանում դպրոցների տնօրենների մասնակցությամբ: Հայտնաբերված խախտումները վերացնելու, թերություններն ու բացթողումները շտկելու և դրանք հետայսու բացառելու համար տնօրեններին տրվել են համապատասխան հանձնարարականներ: Դիտողության են արժանացել այն դպրոցների տնօրենները, որտեղ հայտնաբերվել են օրենքի կոպիտ խախտումներ: Աղավնաձորի, Արտաբույնքի, Գլաձորի, Մալիշկայի թիվ 1 և Ջերմուկի թիվ 3 միջնակարգ դպրոցների տնօրեններին հանձնարարվել է մեկամսյա ժամկետում գրավոր տեղեկատվություն ներկայացնել տրված հանձնարարականների կատարման մասին:

ՀՀ կրթության և գիտության նախարարության կողմից արձագանք դեռևս չի եղել:

**3.4.Երևանի 3 և ՀՀ Արարատի մարզի 1 հանրակրթական ուսումնական հաստատություններ**

|  |
| --- |
| **Հիմքը`** |

ԿՏՄ 2018թ. տարեկան աշխատանքային ծրագրի 1-ին կետը և ստուգումների ժամանակացույցը, ՀՀ կրթության տեսչական մարմնի ղեկավարի՝ 15.11.2018թ. N 163-Ա հրամանը:

|  |
| --- |
| **Նպատակը`** |

ՀՀ կրթության բնագավառի օրենսդրության պահանջների պահպանման նկատմամբ պետական վերահսկողության իրականացում ըստ ՀՀ կառավարության 2018թ. հոկտեմբերի 4-ի N 1139-Ն որոշմամբ հաստատված N 2 հավելվածի 1-15-րդ ստուգաթերթերի:

|  |
| --- |
| **Ժամկետը՝** |

2018 թվականի նոյեմբերի 26-30-ը:

|  |
| --- |
| **Ստուգմամբ ընդգրկվող ժամանակահատվածը՝** |

2015 թվականի օգոստոսի 20-ից մինչև ստուգումն սկսելու օրը:

|  |
| --- |
| **Ստուգման արդյունքները՝** |

Ստուգումների արդյունքում հայտնաբերվել են ՀՀ օրենսդրության պահանջների հետևյալ խախտումները.

**Երևանի երաժշտական թիվ 13 հատուկ դպրոց**

1. Դպրոցի կանոնադրությունը՝ հաստատված ՀՀ ԿԳ նախարարի` 24.03.2003թ. N 181-Ն հրամանով (մասնակի փոփոխություն՝ 24.01.2005թ. N 22-Ա (Ք) հրաման), հակասում է ՀՀ օրենսդրությանը:
2. Դպրոցի 2017-2018 և 2018-2019 ուսումնական տարիների ուսումնական պլանները կազմված են համաձայն ՀՀ ԿԳ նախարարի համապատասխան հրամաններով (20.07.2017թ. N 711-Ն, 26.07.2018թ. N 800-Ն) հաստատված հանրակրթական հիմնական ընդհանուր, մասնագիտացված և հատուկ պետական ծրագրեր իրականացնող ուսումնական հաստատությունների  օրինակելի ուսումնական պլանների **Հավելված 1-ի**, մինչդեռ դպրոցն իրականացնում է հիմնական մասնագիտացված պետական ծրագրեր և պետք է առաջնորդվեր **Հավելված 2-ով**:
3. Դպրոցի կողմից ներդրված մասնագիտացված առարկաների (դասընթացների) ծրագրերը (ենթածրագրերը) հաստատված չեն ՀՀ ԿԳ նախարարության կողմից:
4. Դպրոցի սովորողների շաբաթական ուսումնական բեռնվածությունը գերազանցում է սահմանված չափին (պայմանավորված որոշ մասնագիտական դասընթացների ուսուցմամբ):
5. Տնօրենի՝ 01.09.2016թ. N 029 հրամանով անձը նշանակվել է փոխարինող դասվար (ունեցել է միջին մասնագիտական կրթություն՝ տարրական դասարանների ուսուցչի որակավորմամբ, 2018թ. ստացել է բարձրագույն կրթություն՝ տարրական դասարանների ուսուցչի որակավորմամբ):
6. Տնօրենի՝ 01.09.2016թ. N 059 հրամանով անձը (ավարտել է Երևանի մշակույթի համալսարանը (չհավատարմագրված)՝ հագուստի մոդելավորում, դիզայն որակավորմամբ) նշանակվել է կերպարվեստի ուսուցիչ մինչև սահմանված կարգով մասնակցի կողմից թափուր աշխատատեղը համալրվելը:
7. Տնօրենի՝ 02.05.2016թ. N 023 և 01.09.2016թ. N 059 հրամաններով անձը (ավարտել է Էջմիածնի պետական քոլեջը՝ տարրական դասարանների ուսուցչի որակավորմամբ) նշանակվել է դասվար մինչև սահմանված կարգով մասնակցի կողմից թափուր աշխատատեղը համալրվելը:
8. Տնօրենի՝ 09.01.2017թ. N 004 հրամանով անձը (ավարտել է Երևանի տնտեսաիրավագիտական համալսարանը՝ անգլերենի ուսուցչի որակավորմամբ) նշանակվել է ինֆորմատիկայի ուսուցիչ մինչև սահմանված կարգով մասնակցի կողմից թափուր աշխատատեղը համալրվելը:
9. Տնօրենի՝ 01.09.2017թ. N 017 հրամանով անձը (ավարտել է ՀՊՄՀ-ն՝ ինֆորմատիկայի ուսուցչի որակավորմամբ) առանց մրցույթին մասնակցելու նշանակվել է ինֆորմատիկայի ուսուցիչ:
10. Տնօրենի՝ 01.09.2016թ. N 030 հրամանով անձը նշանակվել է զինղեկ (ՆԶՊ ուսուցիչ) մինչև սահմանված կարգով մասնակցի կողմից թափուր աշխատատեղը համալրվելը (չունի համապատասխան կրթություն, ունի գնդապետի սպայական կոչում): Տնօրենի՝ 10.11.2016թ. N 043 հրամանով վերջինս մրցույթում հաղթող ճանաչվելով, նշանակվել է զինղեկ:
11. Տնօրենի՝ 01.09.2017թ. N 055 հրամանով անձը (ավարտել է Երևանի պետական համալսարանը՝ ֆիզիկոսի որակավորմամբ, ունի 14 տարվա ֆիզիկայի ուսուցչի աշխատանքային ստաժ) նշանակվել է բնագիտության ուսուցիչ մինչև սահմանված կարգով մասնակցի կողմից թափուր աշխատատեղը համալրվելը:
12. Տնօրենի՝ 01.09.2016թ. N 027 հրամանով անձը նշանակվել է գրադարանավար (ավարտել է Երևանի Կոմիտասի անվան պետական կոնսերվատորիան՝ նվագախմբի և կամերային անսամբլի արտիստի, դասատուի որակավորմամբ):
13. Տնօրենի՝ 01.09.2018թ. N 017 հրամանով անձը (ավարտել է ՀՊՄՀ-ն՝ ռուսաց լեզվի ուսուցչի որակավորմամբ) առանց մրցույթին մասնակցելու նշանակվել է ռուսաց լեզվի ուսուցիչ:
14. Տնօրենի՝ 05.10.2017թ. N 064 հրամանով ձևավորվել են դպրոցի ուսուցչի թափուր տեղի համար մրցութային հանձնաժողովներ, որի կազմում չեն ընդգրկվել համապատասխան մասնախմբի ղեկավարը, այլ հաստատությունից ուսուցիչ, հանձնաժողովի քարտուղար է նշանակվել այլ անձ, ով հանձնաժողովի անդամ չէ:
15. Տնօրենը չի իրականացրել վերահսկողություն սովորողների գիտելիքների յուրացման որակի նկատմամբ:
16. Դպրոցի խորհրդի կազմում մանկավարժական խորհրդի կողմից առաջադրված անձը առաջադրման պահին (2015թ. դեկտեմբեր) չի ունեցել տվյալ դպրոցում առնվազն 3 տարվա մանկավարժական գործունեության ստաժ:
17. Դպրոցի խորհուրդը նիստերը չի գումարել կանոնադրությամբ նախատեսված ժամկետներում:
18. Դպրոցի մանկավարժական խորհուրդը նիստերը չի գումարել սահմանված ժամկետներում:
19. Դպրոցը մինչև 02.08.2018թ. չի ունեցել հանրակրթական ծրագրեր իրականացնելու թույլտվություն (լիցենզիա):
20. Դպրոցում չեն կազմակերպվել և չեն անցկացվել դպրոցականների առարկայական օլիմպիադաները:

**Երևանի թիվ 55 հիմնական դպրոց**

**1**. 2015-2016, 2016-2017 և 2017-2018 ուսումնական տարիներին դպրոցի՝ 120-200 դասաժամ բացակայություն ունեցող թվով ինը սովորողների տարեկան գնահատականները ձևավորվել են սահմանված կարգին ոչ համապատասխան:

**2.** Դպրոցի խորհրդի կազմը հաստատվել է Երևանի քաղաքապետի 14.08.2017թ. № 2773-Ա որոշմամբ, առաջին նիստը հրավիրվել է 30.08.2018թ.:

**3**.Դպրոցում գերազանցվել են ՀՀ ԿԳ նախարարի 02.08.2018թ. № 869–Ա/2 և 17.03.2006թ. № 156–Ա/Ք հրամաններով տրված համապատասխանաբար № 1233 և № 416 տարրական և հիմնական կրթական գործունեության լիցենզիաների հավելվածներով սահմանված սովորողների սահմանային տեղերը:

**4.** Դպրոցի՝ «Անգլերենի բանավոր խոսքի զարգացում» լրացուցիչ վճարովի կրթական ծառայությունն իրականացնող անձը չունի համապատասխան մասնագիտական որակավորում: Ավարտել է Երևանի «Հրաչյա Աճառյան» համալսարանը. ունի միջազգային հարաբերությունների մասնագետի որակավորում:

**5.** 2018-2019 ուսումնական տարվա VIII**6** դասարանում սովորողների ուսումնական ծանրաբեռնվածությունը շաբաթական 35 դասաժամի փոխարեն 34 է:

**6.** Դպրոցում որպես երրորդ օտար լեզու 2018-2019 ուսումնական տարվա V-VIII դասարաններում «Չինարենն» ուսումնասիրում են դպրոցական բաղադրիչ ժամերի հաշվին՝ շաբաթական 1 դասաժամով: Նշված առարկայի ծրագիրը կազմված է շաբաթական 2 դասաժամի համար:

**7**.V**1-**V**5** դասարաններ – Ըստ դպրոցի ուսումնական պլանի՝ պարտադիր առարկայացանկով սահմանված շաբաթական 1 դասաժամ «Տեխնոլոգիա» առարկան չի ուսումնասիրվել, փոխարենը շաբաթական 1 դասաժամ հատկացված է, ըստ դասամատյանների՝ շաբաթական 1 դասաժամով ուսումնասիրվել է «Չինարեն» առարկան՝ դպրոցի ուսումնական պլանով նախատեսված «Տեխնոլոգիա-կիրառական արվեստ չինարենով» առարկայի փոխարեն:

V**6** դասարանի դասամատյանում դպրոցի ուսումնական պլանով նախատեսված շաբաթական 1 դասաժամ «Տեխնոլոգիա-կիրառական արվեստ չինարենով» առարկայի փոխարեն գրանցված է «Տեխնոլոգիա (չինարեն)» առարկան, սակայն 2018-2019 ուսումնական տարվա ռուսերենով ուսուցմամբ VI դասարաններում շաբաթական 1 դասաժամով ուսումնասիրում են «Չինարեն» առարկան:

VI դասարաններ – Ըստ մանկավարժական խորհրդի արձանագրության՝ դպրոցական բաղադրիչի ժամաքանակից 1 դասաժամ տրամադրվել է «Կիրառական արվեստ (չինարենով)» առարկային, ըստ ուսումնական պլանի՝ շաբաթական 1-ական դասաժամ տրամադրվել է «Չինարեն» և «Տեխնոլոգիա-կիրառական արվեստ (չինարենով)» առարկաներին: Նշված առարկան չի ամրագրվել դասացուցակում.Ըստ դասամատյանի՝ շաբաթական 2 դասաժամով ուսումնասիրվել է «Չինարեն» առարկան: Չի ուսումնասիրվել պետական պարտադիր առարկայացանկով սահմանված շաբաթական 1 դասաժամ «Տեխնոլոգիան»:

Ըստ դասամատյանների՝ VII դասարաններում պետական պարտադիր առարկայացանկով սահմանված «Տեխնոլոգիա» առարկայի շաբաթական 2 դասաժամի փոխարեն ուսումնասիրվել է «Տեխնոլոգիա (չինարեն)» առարկան՝ դպրոցի ուսումնական պլանով նախատեսված «Տեխնոլոգիա-կիրառական արվեստ (չինարենով)» առարկայի փոխարեն, սակայն 2018-2019 ուսումնական տարվա ռուսերենով ուսուցմամբ VIII դասարաններում շաբաթական 1 դասաժամով ուսումնասիրում են «Չինարեն» առարկան:

**8.** «Տեխնոլոգիա» առարկան V-IX դասարաններում չի դասավանդվում համապատասխան մասնագետ չլինելու պատճառով, սակայն նույն առարկան չի դասավանդվում նաև տարրական դասարաններում: 2017-2018 ուսումնական տարում նույնպես դպրոցի I-IV դասարանների ուսումնական պլանով նախատեսված «Տեխնոլոգիա» առարկան չի դասավանդվել:

**9.** 2017թ. նոյեմբերի 15-ից մինչև ստուգումն ընկած ժամանակահատվածը «Տեխնոլոգիա» առարկայի ուսուցչի թափուր տեղի համար մրցույթ է հայտարարվել երկու անգամ՝ 14.02.2018թ. և 04.07.2018թ.:

**10.** «Ֆիզիկա» առարկայի ուսուցչի թափուր տեղ չի առաջացել, սակայն 10.10.2018թ. մրցույթ է հայտարարվել (մրցույթին մասնակցելու համար դիմող չի եղել, այնուհետ մրցույթ չի հայտարարվել):

**Երևանի թիվ 101 միջնակարգ դպրոց**

**1.**Դպրոցի մանկավարժական խորհուրդը չի քննարկել հանրակրթական ուսումնական առարկաների չափորոշիչների և ծրագրերի, ուսումնական պլանների նախագծերը։

**2**. Դպրոցի ներքին գնահատմանը չեն մասնակցել սովորողները և ծնողները:

**3**.Դպրոցի խորհրդի առաջին նիստը գումարվել է խորհրդի կազմի հաստատումից հետո՝ սահմանված ժամկետի խախտումով. կազմը հաստատվել է 25.02.2016թ., իսկ առաջին նիստը գումարվել է 10.03.2016թ.:

**4.** Համաձայն ծնողական խորհրդի 05.09.2017թ. կայացած նիստի արձանագրության՝ դպրոցի խորհրդի կազմում ծնողական խորհրդի կողմից առաջադրված անդամի փոփոխություն է կատարվել: Խորհրդի կազմում փոփոխությունը Երևանի քաղաքապետի կողմից հաստատվել է ուշացումով ՝ 06.12.2017թ.-ին:

**5.** Ստուգմամբ ընդգրկված ժամանակահատվածում 1 սովորողի ընդունելությունը դպրոց և 3սովորողների դպրոցից ազատումը իրականացվել է սահմանված կարգի խախտումով:

**ՀՀ Արարատի մարզի Սիսավանի միջնակարգ դպրոց**

**1.**Դպրոցի տնօրենի 03.10.2016թ. հ. 170 հրամանով անձն (ավարտել է Երևանի **«Հայբուսակ» համալսարանը «Ձեռնարկությունների տնտեսագիտություն և կառավարում» մասնագիտությամբ**) ընդունվել է աշխատանքի որպես գրադարանավար: Սովորում է Խ. Աբովյանի անվան ՀՊՄ համալսարանի Կուլտուրայի ֆակուլտետի **«Գրադարանային տեղեկատվական աղբյուրներ» բաժնի հեռակա ուսուցման 2-րդ կուրսում:**

**2.**2016թ. սեպտեմբերից մինչև 2018թ. սեպտեմբերի 1-ը՝ «Ինֆորմատիկա**»**, մինչև ստուգման օրը՝«Տեխնոլոգիա**», 2017թ.** սեպտեմբերից մինչև ստուգման օրը՝«Կերպարվեստ**», տարրական դասարաններում՝** «Ֆիզկուլտուրա**» առարկաների դասաժամերը ժամանակավորապես (մինչև ուսուցչի թափուր տեղի մրցույթը կայանալը) տրամադրվել են համապատասխան մասնագիտական որակավորում չունեցող անձանց:**

**3.Ստուգմամբ ընդգրկվող ժամանակահատվածում** «Ինֆորմատիկա**»**, «Տեխնոլոգիա**»,** «Կերպարվեստ**»,** «Ֆիզկուլտուրա**» առարկաների ուսուցիչների թափուր տեղերի համար մրցույթները պարբերաբար չեն հայտարարվել, սահմանված կարգով մրցութային հանձնաժողովներ չեն ձևավորվել (հայտարարված մրցույթները չեն կայացել դիմող չլինելու պատճառով):**

**4. 2017թ. հոկտեմբերի 13-ին կայացած դասվարի թափուր տեղի մրցույթում սահմանված կարգով հաղթող ճանաչված անձի (դիմումը՝ 13.10.2017թ.) հետ անորոշ ժամկետով աշխատանքային պայմանագիր կնքվել է 26.02.2018թ. հ. 12 հրամանով (մինչև մրցույթն ընդունվել է աշխատանքի 31.08.2017թ. հ. 47 հրամանով):**

**5.Դպրոցի մանկավարժական խորհրդի 28.12.2015թ. կայացած նիստում մանկավարժական խորհրդի կազմից դպրոցի կառավարման խորհրդի անդամ առաջադրված անձը դպրոցում 2011 թվականից աշխատում է որպես օպերատոր (չունի մանկավարժական գործունեության համապատասխան աշխատանքային ստաժ): Անձանց առաջադրումն իրականացվել է բաց քվեարկության արդյունքում:**

**6.**2017-2018 ուսումնական տարվա ընթացքում 128 ժամ բացակայություն ունեցող XI դասարանի սովորողի լրացուցիչ քննությունների ժամանակացույցը ՀՀ ԿԳ նախարարություն չի ներկայացվել:

|  |  |  |  |  |
| --- | --- | --- | --- | --- |
| ***Ուսուցիչների միջին գնահատականները***  *(4,5-5-գերազանց, 3,5-4,4-շատ լավ, 2,5-3,4-լավ, 1,5-2,4-բավարար, մինչև 1,4-անբավարար)* | | | | |
| ***Ուսումնական հաստատությունը*** | ***Հայոց լեզու*** | ***Մաթեմատիկա*** | ***Հայոց պատմություն*** |
| ***Երևանի թիվ 13 հատուկ դպրոց*** | ***3,4*** | ***2,3*** | ***\_\_\_*** |
| ***Երևանի թիվ 55 հ/դ*** | ***3,53*** | ***3.43*** | ***4.2*** |
| ***Երևանի թիվ 101 մ/դ*** | ***2,4*** | ***1,9*** | ***2,2*** |
| ***ՀՀ Արարատի մարզի Սիսավանի մ/դ*** | ***2,7*** | ***1,8*** | ***3,3*** |

|  |  |  |  |
| --- | --- | --- | --- |
| ***Ստուգման ընթացքում տրված գրավոր աշխատանքների արդյունքներն ըստ դասարանների*** | | | |
| ***Ուսումնական հաստատությունը*** | ***Գրավոր աշխատանքին մասնակցած սովորողների թիվն ըստ առարկաների (հ.լ./մաթ)*** | ***Հայոց լեզու***  ***(սովորողների թիվ, %)*** | ***Մաթեմատիկա***  ***(սովորողների թիվ, %)*** |
| ***Երևանի երաժշտական թիվ 13 հատուկ դպրոց*** | ***99/99*** | ***«գերազանց»՝ 2 (2%),***  ***«լավ»՝ 14 (14%),***  ***«բավարար»՝*** *35*  ***(36%),******«անբավարար»՝ 48 (48%)*** | ***«գերազանց»՝ 0(0%),***  ***«լավ»՝ 2 (2%),***  ***«բավարար»՝*** *9*  ***(10%),******«անբավարար»՝ 88 (88%)*** |
| ***Երևանի թիվ 55 հ/դ*** | ***346/340*** | ***«գերազանց»՝ 63 (18%),***  ***«լավ»՝ 148 (43%),******«բավարար»՝******87 (25%),******«անբավարար»՝ 48 (14%)*** | ***«գերազանց»՝ 49 (14%),******«լավ»՝ 64 (19%),******«բավարար»՝******130 (38%),******«անբավարար»՝ 97 (2*9%)** |
| ***Երևանի թիվ 101 միջնակարգ դպրոց*** | ***52/51*** | ***«գերազանց»՝ 0(0%),***  ***«լավ»՝ 11 (21%),******«բավարար»՝*** *14****(27%),******«անբավարար»՝ 27(52%)*** | ***«գերազանց»՝ 0(0%),***  ***«լավ»՝ 2 (4%),******«բավարար»՝******9(18%),******«անբավարար»՝ 40(78%)*** |
| ***ՀՀ Արարատի մարզի Սիսավանի մ/դ*** | ***71/74*** | ***«գերազանց»՝ 0(0%),***  ***«լավ»՝ 17 (24%),******«բավարար»՝******21(30%),******«անբավարար»՝ 33(46%)*** | ***«գերազանց»՝ 0(0%),***  ***«լավ»՝ 2 (3%),******«բավարար»՝*** *10****(14%),******«անբավարար»՝ 62(83%)*** |

|  |
| --- |
| ***Ձեռնարկված միջոցառումները՝*** |

Ստուգումների արդյունքում հայտնաբերված՝ կրթության բնագավառը կարգավորող ՀՀ օրենսդրության պահանջների կատարման խախտումների վերաբերյալ կազմվել է 4 ակտ: Հայտնաբերված խախտումների հետևանքները վերացնելու նպատակով ԿՏՄ ղեկավարի կողմից տնօրեններին տրվել են կարգադրագրեր:

Ստուգումների արդյունքներն ուղարկվել են համապատասխան լիազոր մարմինների ղեկավարներին:

|  |
| --- |
| ***Հետադարձ կապ`*** |

Երևանի թիվ 55 հիմնական և ՀՀ Արարատի մարզի Սիսավանի միջնակարգ դպրոցներից ստացվել են կարգադրագրերով տրված հանձնարարականների կատարման վերաբերյալ գրություններ: Երևանի թիվ 55 դպրոցին տրված 4 հանձնարարականներից կատարվել են 1–ը, ընթացքի մեջ են 3-ը, Սիսավանի միջնակարգ դպրոցին տրված 3 հանձնարարականներից՝ 2-ը կատարվել են, 1-ը ՝ընթացքի մեջ է:

* 1. **Ստուգումներ ՀՀ 3 նախնական մասնագիտական (արհեստագործական) և 5 միջին մասնագիտական կրթական ծրագրեր իրականացնող ուսումնական հաստատություններում**

|  |
| --- |
| ***Հիմքը`*** |

ԿՏՄ 2018 թվականի տարեկան աշխատանքային ծրագրի 1-ին կետը և ստուգումների ժամանակացույցը:

|  |
| --- |
| ***Նպատակը`*** |

ՀՀ օրենքների և դրանց համապատասխան ընդունված նորմատիվ իրավական ակտերի պահանջների, պետական կրթական չափորոշիչների, կրթության իրավունքի, կրթական համակարգի սոցիալական երաշխիքների պահպանման նկատմամբ օրենքով սահմանված կարգով վերահսկողության իրականացում:

|  |
| --- |
| ***Ժամկետը՝*** |

2018 թվականի երրորդ եռամսյակում:

|  |
| --- |
| ***Ստուգմամբ ընդգրկվող ժամանակահատվածը՝*** |

2016 թվականի հունիսի 1-ից մինչև ստուգումն սկսելու օրը:

|  |
| --- |
| ***Ստուգման արդյունքները՝*** |

Ստուգումներ են իրականացվել ՀՀ ԿԳՆ Երևանի թիվ 9 արհեստագործական պետական ուսումնարան, Ալավերդու արհեստագործական պետական ուսումնարան, Քաջարանի արհեստագործական պետական ուսումնարան, Երևանի Փ.Թերլեմեզյանի անվան գեղարվեստի պետական քոլեջ, Երևանի տարածաշրջանային թիվ 2 պետական քոլեջ, Շիրակի տարածաշրջանային պետական քոլեջ, Դիլիջանի պետական քոլեջ, Նոյեմբերյանի պետական քոլեջ ՊՈԱԿ-ներում:

**Հաստատությունների ստուգման արդյունքում արձանագրվել են հետևյալ նույնաբնույթ խախտումները.**

Հաստատությունների ստուգման արդյունքում արձանագրվել են հետևյալ նույնաբնույթ խախտումները.

1. Տնօրենը կադրերի ընտրությունն իրականացրել է օրենսդրական պահանջների խախտմամբ (4 հաստատություն` 10 անձ).
   * ՀՀ ԿԳՆ Քաջարանի արհեստագործական պետական ուսումնարան ՊՈԱԿ (4),
   * ՀՀ ԿԳՆ Երևանի N 9 արհեստագործական պետական ուսումնարան ՊՈԱԿ (2),
   * ՀՀ ԿԳՆ Երևանի Փ.Թերլեմեզյանի անվան գեղարվեստի պետական քոլեջ ՊՈԱԿ (1),
   * ՀՀ ԿԳՆ Երևանի Ն.Աճեմյանի անվան տարածաշրջանային թիվ 2 պետական քոլեջ ՊՈԱԿ (3)
2. Հաստատության հանրակրթական և (կամ) մասնագիտական առարկաներ դասավանդող մանկավարժները վերջին 5 տարվա ընթացքում չեն վերապատրաստվել (3 հաստատություն).
   * ՀՀ ԿԳՆ Ալավերդու արհեստագործական պետական ուսումնարան ՊՈԱԿ,
   * ՀՀ ԿԳՆ Քաջարանի արհեստագործական պետական ուսումնարան ՊՈԱԿ,
   * ՀՀ ԿԳՆ Երևանի N 9 արհեստագործական պետական ուսումնարան ՊՈԱԿ
3. Խորհրդի ուսանողական և կամ մանկավարժական կազմից անդամների լիազորությունների դադարեցումը և խորհրդի թափուր տեղի համալրումը իրականացվել է կարգով սահմանված ժամկետի խախտումով(7 հաստատություն)**.** 
   * . ՀՀ ԿԳՆ Դիլիջանի պետական քոլեջ ՊՈԱԿ,
   * ՀՀ ԿԳՆ Նոյեմբերյանի պետական քոլեջ ՊՈԱԿ,
   * ՀՀ ԿԳՆ Շիրակի տարածաշրջանային պետական քոլեջ ՊՈԱԿ,
   * ՀՀ ԿԳՆ Երևանի Փ.Թերլեմեզյանի անվան գեղարվեստի պետական քոլեջ ՊՈԱԿ,
   * ՀՀ ԿԳՆ Երևանի Ն.Աճեմյանի անվան տարածաշրջանային թիվ 2 պետական քոլեջՊՈԱԿ,
   * : ՀՀ ԿԳՆ Ալավերդու արհեստագործական պետական ուսումնարան ՊՈԱԿ,
   * ՀՀ ԿԳՆ Քաջարանի արհեստագործական պետական ուսումնարան ՊՈԱԿ:
4. Խորհրդի նիստերը կայացել են սահմանված ժամկետի խախտումով (3 հաստատություն)**.**
   * ՀՀ ԿԳՆ Դիլիջանի պետական քոլեջ ՊՈԱԿ,
   * ՀՀ ԿԳՆ Նոյեմբերյանի պետական քոլեջ ՊՈԱԿ,
   * ՀՀ ԿԳՆ Երևանի Ն.Աճեմյանի անվան տարածաշրջանային թիվ 2 պետական քոլեջՊՈԱԿ:
5. Ուսանողների ընդունելության գործընթացի խախտումներ (6 հաստատություն)**.**
   * ՀՀ ԿԳՆ Դիլիջանի պետական քոլեջ ՊՈԱԿ:
   * ՀՀ ԿԳՆ Նոյեմբերյանի պետական քոլեջ ՊՈԱԿ,
   * ՀՀ ԿԳՆ Շիրակի տարածաշրջանային պետական քոլեջ ՊՈԱԿ,
   * ՀՀ ԿԳՆ Երևանի Փ.Թերլեմեզյանի անվան գեղարվեստի պետական քոլեջ ՊՈԱԿ,
   * ՀՀ ԿԳՆ Քաջարանի արհեստագործական պետական ուսումնարան ՊՈԱԿ,
   * ՀՀ ԿԳՆ Երևանի N 9 արհեստագործական պետական ուսումնարան ՊՈԱԿ:
6. Ոսանողական իրավունքի վերականգնման գործընթացի խախտումներ (3 հաստատություն)**.**
   * ՀՀ ԿԳՆ Ալավերդու արհեստագործական պետական ուսումնարան ՊՈԱԿ,
   * ՀՀ ԿԳՆ Քաջարանի արհեստագործական պետական ուսումնարան ՊՈԱԿ,
   * ՀՀ ԿԳՆ Երևանի N 9 արհեստագործական պետական ուսումնարան ՊՈԱԿ:
7. Ուսանողի տեղափոխման գործընթացի խախտումներ (2 հաստատություն)**.**
   * ՀՀ ԿԳՆ Ալավերդու արհեստագործական պետական ուսումնարան ՊՈԱԿ,
   * ՀՀ ԿԳՆ Երևանի N 9 արհեստագործական պետական ուսումնարան ՊՈԱԿ:
8. Տնօրենը կառավարման խորհրդի քննարկմանը չի ներկայացրել ներքին գնահատման արդյունքները (2 հաստատություն)**.**
   * ՀՀ ԿԳՆ Երևանի N 9 արհեստագործական պետական ուսումնարան ՊՈԱԿ,
   * ՀՀ ԿԳՆ Քաջարանի արհեստագործական պետական ուսումնարան ՊՈԱԿ:

|  |
| --- |
| ***Ձեռնարկված միջոցառումները՝*** |

Ստուգումների արդյունքում հայտնաբերված՝ կրթության բնագավառը կարգավորող ՀՀ օրենսդրության պահանջների կատարման խախտումների վերաբերյալ կազմվել է 8 ակտ: Հայտնաբերված խախտումների հետևանքները վերացնելու նպատակով ԿՏՄ ղեկավարի կողմից տնօրեններին տրվել են կարգադրագրեր: Ստուգումների արդյունքներն ուղարկվել են ՀՀ կրթության և գիտության նախարարություն:

Հաստատություններում իրականացված ստուգումների (ուսումնասիրությունների) արդյունքում վեր են հանվել խնդիրներ, որոնք ներկայացվել են ՀՀ կրթության և գիտության նախարարություն համապատասխան միջոցներ ձեռնարկելու առաջարկով՝ առկա խնդիրներին լուծում տալու ուղղությամբ:

Այսպես.

1. ՀՀ ԿԳՆ Նոյեմբերյանի պետական քոլեջ ՊՈԱԿ-ի ստուգման արդյունքում. ՀՀ կրթության և գիտության նախարարի՝ 01.08.2017թ. N 847 հրամանով հաստատված Անասնաբուժություն մասնագիտության 0811.06.01.5 Կրտսեր անասնաբույժ որակավորման պետական կրթական չափորոշիչը չի համապատասխանում ՀՀ կրթության և գիտության նախարարի՝ 20.04.2018թ. N 360-Ա/2 հրամանով տրված 0811.07.5 Անասնաբուժություն մասնագիտության Անասնաբույժ որակավորման լիցենզիային, ինչպես նաև ՀՀ կառավարության կողմից հաստատված մասնագիտությունների ցանկում նշված որակավորմանը:
2. ՀՀ ԿԳՆ Երևանի Փ.Թերլեմեզյանի անվան գեղարվեստի պետական քոլեջ ՊՈԱԿ-ում դիմում-բողոքի ուսումնասիրության արդյունքում.
   * Արվեստի ոլորտի հաստատություններում դիպլոմային աշխատանքները՝ որպես փաստաթուղթ դիտելու իրավական կարգավորումների հստակեցում, 2 տարի պահպանման ժամկետի վերանայում, քանի որ այդ դիպլոմային աշխատանքներն ստեղծվում են ուսանողի ֆինանսական միջոցներով և դրանք ուսանողներին հետ վերադարձնելու պայմաններն ու ժամկետները սահմանված չեն:
   * Դիպլոմային աշխատանքների սեփականության իրավունքի պատկանելիության հստակեցում:
   * Հաստատությունների փոխտնօրենների պաշտոնի նշանակման համար անհրաժեշտ պահանջների իրավական կարգավորում:
3. ՀՀ ԿԳՆ ՀՀ Շիրակի տարածաշրջանային պետական քոլեջ ՊՈԱԿ-ում ՝

* Միջին մասնագիտական կրթական ծրագրով՝ 0212.02.5 «Հագուստի մոդելավորում և նախագծում» մասնագիտությամբ քոլեջում իրականացվում է հիմնական ընդհանուր կրթության հիմքով՝ **3 տարի 6 ամիս** տևողությամբ առկա ուսուցում:

Համաձայն ՀՀ ԿԳ նախարարի 2016թ. դեկտեմբերի 7-ի № 1258-Ա/2 հրամանի պահանջի՝ քոլեջը իրավունք ունի կրթական գործունեություն իրականացնել՝ 0212.02.5 «Հագուստի մոդելավորում և նախագծում» մասնագիտությամբ հիմնական ընդհանուր կրթության հիմքով առկա ուսուցում՝ **3 տարի տևողությամբ**:

ՀՀ ԿԳ նախարարի 01.10.2012թ. № 919-Ա/Ք հրամանով հաստատվել է միջին մասնագիտական կրթության «Հագուստի մոդելավորում և նախագծում» մասնագիտության պետական կրթական չափորոշիչը՝ հիմնական ընդհանուր կրթության հիմքով առկա ուսուցմամբ՝ **4 տարի տևողությամբ**:

**ՀՀ կառավարության 2015թ. հոկտեմբերի 1-ի** № **1139-Ն որոշմամբ՝ ՀՀ կառավարության 2006թ. հունվարի 12-ի** № **73-Ն որոշման մեջ միջին մասնագիտական կրթության մասնագիտությունների՝ ըստ ուսուցման հիմքի, ձևի, տևողության և որակավորումների** ցանկում**կատարվել է փոփոխություն, համաձայն որի՝** 0212.02.5 «Հագուստի մոդելավորում և նախագծում» մասնագիտության հիմնական ընդհանուր կրթության հիմքով առկա ուսուցման տևողությունը սահմանվել է **3 տարի**:

ՀՀ ԿԳ նախարարի 12.07.2017թ. № 769-Ա/2 հրամանով՝ 2017-2018 ուսումնական տարում քոլեջին հատկացված դիմորդների ընդունելության տեղերից 0613.01.5 «Հաշվողական տեխնիկայի և ավտոմատացված համակարգերի ծրագրային ապահովում» մասնագիտությանը տրվել է հիմնական ընդհանուր կրթության հիմքով՝ **20 տեղ (այդ թվում 5-ը վճարովի)**, իսկ միջնակարգ ընդհանուր կրթության հիմքով՝ **15 տեղ (այդ թվում 5-ը վճարովի):**

ՀՀ ԿԳ նախարարի 11.09.2017թ. № 1069-Ա/2 հրամանով կատարվել է փոփոխություն ՀՀ ԿԳ նախարարի 12.07.2017թ. № 769-Ա/2 հրամանում, համաձայն որի՝ 0613.01.5 «Հաշվողական տեխնիկայի և ավտոմատացված համակարգերի ծրագրային ապահովում» մասնագիտությանը տրվել է հիմնական ընդհանուր կրթության հիմքով՝ **16 տեղ,** իսկ միջնակարգ ընդհանուր կրթության հիմքով՝ **15 տեղ:**

Քոլեջի տնօրենը 01.09.2017թ. № 17/107 գրությամբ ՀՀ ԿԳ նախարարին ներկայացրել է 2017թ. ընդունելության արդյունքների մասին հաշվետվություն, որտեղ նշված է, որ 0613.01.5 «Հաշվողական տեխնիկայի և ավտոմատացված համակարգերի ծրագրային ապահովում» մասնագիտությամբ ընդունվել են հիմնական ընդհանուր կրթության հիմքով՝ **15 ուսանող**, իսկ միջնակարգ ընդհանուր կրթության հիմքով՝ **16 ուսանող**:

|  |
| --- |
| **Հետադարձ կապ`** |

ՀՀ ԿԳՆ Քաջարանի արհեստագործական պետական ուսումնարան ՊՈԱԿ-ի տնօրենին տրված 7, խորհրդի նախագահին տրված 2 հանձնարարականները կատարվել են ամբողջությամբ: ՀՀ ԿԳՆ Ալավերդու արհեստագործական պետական ուսումնարան ՊՈԱԿ-ի տնօրենին և խորհրդի նախագահին տրված 1-ական հանձնարարականներն համաձայն ստացված գրության ընթացքի մեջ են:

ՀՀ ԿԳՆ ՀՀ Շիրակի տարածաշրջանային պետական քոլեջ ՊՈԱԿ-ում վերհանված խնդիրների մասով ՀՀ կրթության և գիտության նախարարությունից ստացված գրության համաձայն՝

* Մասնագիտությունների ցանկերում փոփոխություններից հետո նախարարության լիցենզավորման գործակալության կողմից վերանայվել են ուսումնական հաստատություններին մինչև այդ տրված գործունեության թույլտվությունները և հիմք ընդունելով ՀՀ կառավարության 2015 թվականի հոկտեմբերի 1-ի  N 1139-Ն որոշումը` ՀՀ կրթության և գիտության նախարարի 2016 թվականի դեկտեմբերի 7-ի թիվ 1258-Ա/2 հրամանով քոլեջի «Հագուստի մոդելավորում և նախագծում» մասնագիտության ուսման տևողությունը առկա ուսուցմամբ հիմնական ընդհանուր կրթության հիմքով սահմանվել է 3 տարի:

Միաժամանակ տեղեկացնում եմ, որ 2012 թվականի հոկտեմբերի 1-ի թիվ 919-Ա/Ք հրամանով հաստատված «Հագուստի մոդելավորում և նախագծում» մասնագիտության պետական կրթական չափորոշիչով առկա ուսուցմամբ հիմնական ընդհանուր կրթության հիմքով սահմանվել է 4 տարի և այն 2013-2014 ուսումնական տարվանից փորձարարական կարգով ներդրվել է որոշ ուսումնական հաստատություններում և փորձաշրջան անցնելուց և անհրաժեշտության դեպքում խմբագրելուց հետո, այն պետք է սահմանված կարգով հաստատվեր և դառնար պարտադիր բոլոր ուսումնական հաստատությունների համար:

* ՀՀ կրթության և գիտության նախարարի 2017 թվականի սեպտեմբերի 11-ի թիվ 1069-Ա/2 հրամանով Շիրակի տարածաշրջանային պետական քոլեջի ընդունելության տեղերում կատարված փոփոխության ընթացքում տեխնիկական վրիպակ է տեղի ունեցել «Հաշվողական տեխնիկայի և ավտոմատացված համակարգերի ծրագրային ապահովում» մասնագիտության գծով (\* նշանը դրված է հակառակ), որը շտկվել է ՀՀ կրթության և գիտության նախարարի 2018 թվականի նոյեմբերի 14-ի թիվ 1546-Ա/2 հրամանով:

|  |
| --- |
| ***4.Դիտարկումներ*** |

* 1. **ՀՀ Շիրակի մարզպետարանի աշխատակազմի կրթության, մշակույթի, սպորտի վարչություն**

|  |
| --- |
| **Հիմքը՝** |

ՀՀ վարչապետի` 11.06.2018թ. N 729-Լ որոշմամբ հաստատված` ՀՀ կրթության տեսչական մարմնի կանոնադրության 10-րդ կետի 10-րդ և 18-րդ կետի 7-րդ ենթակետերը, ԿՏՄ ղեկավարի 19.10.2018թ. N 134-Ա հրամանը:

|  |
| --- |
| ***Ժամկետը՝*** |

2018թ. հոկտեմբերի 25-ից 31-ը:

|  |
| --- |
| ***Նպատակը՝*** |

ՀՀ կրթության պետական տեսչության կողմից 2017թ. ՀՀ Շիրակի մարզպետարանի աշխատակազմի կրթության, մշակույթի, սպորտի վարչությունում իրականացված ուսումնասիրության արդյունքում բացահայտված խախտումների հետևանքների վերացման, ներկայացված առաջարկությունների, տրված հանձնարարականների կատարման նկատմամբ վերահսկողություն ապահովելու համար:

|  |
| --- |
| ***Ձեռնարկված միջոցառումները՝*** |

Դիտարկման արդյունքները ([2018 հաշվետվություն\Ditarkum-Shirak-KMS-2018.doc](file:///C:\Users\Arshakyan\Downloads\2018%20հաշվետվություն\Ditarkum-Shirak-KMS-2018.doc)) ներկայացվել են ՀՀ Շիրակի մարզպետին, ՀՀ տարածքային կառավարման և զարգացման նախարարին:

ՀՀ Շիրակի մարզպետին առաջարկվել է քննարկել և ձեռնարկել համապատասխան միջոցներ խախտումների հետևանքները վերացնելու ուղղությամբ և արդյունքների վերաբերյալ տեղեկացնել ՀՀ կրթության տեսչական մարմնին հնարավորինս շուտ՝ 2018թ. տարեկան հաշվետվության մեջ ներառելու նպատակով:

ՀՀ տարածքային կառավարման և զարգացման նախարարին առաջարկվել է խախտումները վերացնելու ուղղությամբ ՀՀ Շիրակի մարզպետի կողմից ձեռնարկվող միջոցառումները առավել արդյունավետ իրականացնելու նպատակով սահմանել հսկողություն:

|  |
| --- |
| ***Հետադարձ կապ*** |

ՀՀ տարածքային կառավարման և զարգացման նախարարից ստացված գրության համաձայն ՀՀ Շիրակի մարզպետին հանձնարարականով առաջարկվել է 30 օրյա ժամկետում ձեռնարկել միջոցներ դիտարկման արդյունքում արձանագրված խախտումներն ու բացահայտումները վերացնելու ուղղությամբ և ներկայացնել տեղեկատվություն ՀՀ տարածքային կառավարման և զարգացման նախարարություն և ԿՏՄ:

ՀՀ Շիրակի մարզպետարանից գրություն չի ստացվել:

**4.2.** **ՀՀ Շիրակի մարզի Գյումրու համայնքապետարանի կրթության հարցերով զբաղվող ստորաբաժանում և համայնքային ենթակայության 22 մանկապարտեզներ**

|  |
| --- |
| **Հիմքը՝** |

ՀՀ վարչապետի` 11.06.2018թ. N 729-Լ որոշմամբ հաստատված` ԿՏՄ կանոնադրության 10-րդ կետի 10-րդ և 18-րդ կետի 7-րդ ենթակետերը, ԿՏՄ ղեկավարի 19.10.2018թ. N 134-Ա հրամանը:

|  |
| --- |
| ***Ժամկետը՝*** |

2018թ. հոկտեմբերի 25-ից 31-ը:

|  |
| --- |
| ***Նպատակը՝*** |

ՀՀ կրթության պետական տեսչության կողմից 2017թ. ՀՀ Շիրակի մարզի Գյումրու համայաքպետարանի կրթության հարցերով զբաղվող ստորաբաժանումում իրականացված ուսումնասիրության և համայնքային ենթակայության 22 մանկապարտեզներում իրականացված ստուգումների արդյունքում բացահայտված խախտումների հետևանքների վերացման, ներկայացված առաջարկությունների, տրված հանձնարարականների կատարման նկատմամբ վերահսկողություն ապահովելու համար:

|  |
| --- |
| ***Ձեռնարկված միջոցառումները՝*** |

Դիտարկման արդյունքները ([2018 հաշվետվություն\TEXEKANQ\_DITARKUM\_GYUMRI.doc](file:///C:\Users\Arshakyan\Downloads\2018%20հաշվետվություն\TEXEKANQ_DITARKUM_GYUMRI.doc)) ներկայացվել են ՀՀ Շիրակի մարզպետին, Գյումրու քաղաքապետին բարձրացված խմդիրների լուծման ուղղությամբ համապատասխան միջոցներ ձեռնարկելու և արդյունքների մասին ԿՏՄ տեղեկացնելու առաջարկով:

ՀՀ տարածքային կառավարման և զարգացման նախարարին առաջարկվել է խախտումները վերացնելու ուղղությամբ Գյումրու քաղաքապետի կողմից ձեռնարկվող միջոցառումները առավել արդյունավետ իրականացնելու նպատակով սահմանել հսկողություն:

|  |
| --- |
| ***Հետադարձ կապ*** |

ՀՀ Շիրակի մարզպետի գրությանը կից ներկայացվել է Գյումրու քաղաքապետի կողմից ձեռնարկված միջոցառումների վերաբերյալ գրությունը: Համաձայն Գյումրու քաղաքապետից ստացված գրության՝

Գյումրի համայնքում ներկա պահին գործող թվով 22 նախադպրոցական ուսումնական հաստատություններից լիցենզիայի խնդիրը չի կարգավորվել միայն «Լուսաստղիկ» մանկապարտեզի դեպքում:

«Լուսաստղիկ» ՀՈԱԿ-ի լիցենզավորման խնդիրը կապված է «ԱՌԴԱ» բարեգործական հիմնադրամին անշարժ գույքը 2005թվականին 99 տարով անհատույց օգտագործման տրամադրման հետ: «ԱՌԴԱ» բարեգործական հիմնադրամի հետ կնքված պայմանագրի լուծարումը կառաջացնի տարբեր իրավական և բարոյական խնդիրներ: Առաջարկվում է լիցենզավորման կարգում նման դեպքերի համար սահմանել բացառություններ:

Աշխատանքներ են տարվել լիցենզիաների սահմանային տեղերի կարգավորման ուղղությամբ և ՀՀ կրթության և գիտության նախարարի համապատասխան հրամանով փոփոխություններ են կատարվել համայնքային ոչ առևտրային կազմակերպություններում նախադպրոցական կրթական ծրագրով սովորողների համակազմի սահմանային տեղերի թվերն ավելացնելու համար:

«Գոհար» և «Անուլիկ» մանկապարտեզներում հոգեբանի հաստիքները կրճատվել են:

ՀՀ պետական և համայնքային նախադպրոցական ուսումնական հաստատությունների օրինակելի հաստիքացուցակով նախատեսված ֆիզկուլտուրայի հրահանգիչների հաստիքները հետագայում կավելացվեն՝ ելնելով համայնքի բյուջեի հնարավորություններից:

***Համայնքային ենթակայության նախադպրոցական ուսումնական հաստատությունների շենքային պայմանների բարելավումը, զարգացնող միջավայրի հարստացումը հնարավոր չէ իրականացնել միայն համայնքի բյուջեի միջոցներով, այդ նպատակով տարվում են աշխատանքներ Հայաստանի տարածքային զարգացման հիմնադրամի և «Վորլդ Վիժն Հայաստան» զարգացման և բարեգործական միջազգային կազմակերպության հետ:***

|  |
| --- |
| ***5. Դիմումներում, բողոքներում բարձրացված խնդիրների ուսումնասիրություն կամ ստուգում*** |

|  |
| --- |
| ***Նպատակը`*** |

ԿՏՄ հանրությունից ստացվող բողոքների ընդունման և հետագա ընթացք տալու մասին կարգի պահանջների ապահովում

|  |
| --- |
| ***Ժամկետը՝*** |

2018 թվական:

|  |
| --- |
| ***Դիմումներն ըստ մարզերի և ուսումնական հաստատությունների*** |

ԿՏՄ-ն 2018թ. ստացել է 354 դիմում-բողոքներ (ներառյալ թեժ գիծը): ՀՀ կրթության պետական տեսչության նախորդ տարիների ստացված դիմում-բողոքների վիճակագրությունն այսպիսին է. 2017թ.՝ 149, 2016թ.՝ 39, 2015՝ 19, 2014թ.՝ 26 դիմումներ: 2018թ. նախորդ տարվա համեմատ ստացվել են 138%-ով ավել քանակով դիմումներ: Առաջին կիսամյակում ստացվել են 132, երկրորդ կիսամյակում՝ 222 դիմումներ (առաջին կիսամյակի համեմատ 68%-ով ավելի):

Ստացված դիմումներից 342-ը ուսումնական հաստատությունների վերաբերյալ են, 12-ը՝ ընդհանուր բնույթի: 342 դիմումներից 6-ը վերաբերում են նախնական մասնագիտական (արհեստագործական) ուսումնական հաստատություններին, 16-ը՝ միջին մասնագիտական կրթական ծրագրեր իրականացնող ուսումնական հաստատություններին, 24-ը՝ նախադպրոցական ուսումնական հաստատություններին, 296-ը` դպրոցներին:

Ամենամեծ թվով դիմումները Երևան քաղաքից են (124-ը՝ 354-ից (35%)): Բողոքների թվով 2-րդ տեղում ՀՀ Լոռու մարզն է՝ 35 դիմում, երրորդ տեղում են ՀՀ Արարատի և ՀՀ Արմավիրի մարզերը՝ 34-ական: Ամենաքիչ թվով դիմումները ՀՀ Վայոց ձորի մարզից են` 9 դիմում (3%):

2018 թվականին իրականացված դիմում-բողոքների ուսումնասիրությունների արդյունքում 59 ուսումնական հաստատությունների լիազոր մարմիններ ուղարկվել են իրականացված ուսումնասիրությունների արդյունքները` համապատասխան միջոցներ ձեռնարկելու և արդյունքների մասին ԿՏՄ տեղյակ պահելու առաջարկով:

Արձագանքեր չեն ստացվել ՀՀ Տավուշի մարզի Նոյեմբերյանի ավագ, ՀՀ Շիրակի մարզի Գյումրու թիվ 37 ավագ, ՀՀ Լոռու մարզի Վանաձորի թիվ 11 ավագ, Երևանի տեսողության խանգարումներ ունեցող երեխաների թիվ 14 հատուկ, ՀՀ Արարատի մարզի Այնթապի թիվ 1 հիմնական, ՀՀ Լոռու մարզի Պուշկինոյի միջնակարգ, ՀՀ Կոտայքի մարզի Ջրվեժի միջնակարգ դպրոցների և ՀՀ Արարատի մարզի Նորաշենի «Արևիկ» մանկապարտեզի լիազոր մարմիններից:

20 ուսումնական հաստատությունների դեպքում ձեռնարկված միջոցառումներն այսպիսին են.

|  |  |  |
| --- | --- | --- |
| **NN** | **Ուսումնական հաստատության անվանումը** | **Լիազոր մարմնի կողմից ձեռնարկված միջոցառումներ** |
|  | **Երևանի Ռ. Մելիքյանի անվան երաժշտական պետական քոլեջ** | Տնօրենը, ուսումնական գծով փոխտնօրենը ազատվել են զբաղեցրած պաշտոնից: |
|  | **ՀՀ Արարատի մարզի Դալարի մ/դ** | Տնօրենն ազատվել է զբաղեցրած պաշտոնից: |
|  | **Երևանի հ. 120 մանկապարտեզ** | Տնօրենն ազատվել է զբաղեցրած պաշտոնից: |
|  | **ՀՀ Արարատի մարզի Եղեգնավանի մ/դ** | Տնօրենի նկատմամբ կիրառվել է կարգապահական տույժ՝ «Խիստ նկատողություն»: |
|  | **ՀՀ Լոռու մարզի Լեռնավանի մ/դ** | Տնօրենի նկատմամբ կիրառվել է կարգապահական տույժ՝ «Խիստ նկատողություն»: |
|  | **ՀՀ Գեղարքունիքի մարզի Արծվանիստի մ/դ** | Տնօրենի նկատմամբ կիրառվել է կարգապահական տույժ՝ «Նկատողություն»: |
|  | **ՀՀ Լոռու մարզի Սարչապետի մ/դ** | Տնօրենի նկատմամբ կիրառվել է կարգապահական տույժ՝ «Նկատողություն»: |
|  | **Երևանի Տ. Շևչենկոյի անվան հ. 42 ա/դ** | Տնօրենի նկատմամբ կիրառվել է կարգապահական տույժՙ «Նկատողություն»: |
|  | **ՀՀ Արմավիրի մարզի Արմավիրի հ.10 հ/դ** | Տնօրենը նախազգուշացվել է: |
|  | **ՀՀ Արմավիրի մարզի Շահումյանի մ/դ** | Տնօրենը նախազգուշացվել է: |
|  | **ՀՀ Արագածոտնի մարզի Օհանավանի մ/դ** | Հոգեբանը համապատասխան որակավորում չունենալու պատճառով ազատվել է զբաղեցրած պաշտոնից: |
|  | **ՀՀ Տավուշի մարզի Դեբեդավանի մ/դ** | **Ուսուցչի օգնականն այլևս դասաժամեր չի պարապում:** |
|  | **ՀՀ Արագածոտնի մարզի Կոշի մ/դ** | Ուսուցչուհու նկատմամբ կիրառվել է կարգապահական տույժ: |
|  | **ՀՀ Լոռու մարզի Դսեղ գյուղի մանկապարտեզ** | Մանկապարտեզը վերագործարկվել է: |
|  | **ՀՀ Գեղարքունիքի մարզի Կարմիրգյուղի մանկապարտեզ** | Ուսումնասիրության արդյունքում 7 մանկավարժական աշխատողներ համապատասխան որակավորում չունենալու պատճառով ազատվել են զբաղեցրած պաշտոններից: |
|  | **ՀՀ Գեղարքունիքի մարզի Գեղհովիտի մանկապարտեզ** | Ուսումնասիրության արդյունքում 4 դաստիարակներ համապատասխան որակավորում չունենալու պատճառով ազատվել են աշխատանքից: |
|  | **ՀՀ Լոռու մարզի Վանաձորի թիվ 4 մանկապարտեզ** | Հանձնարարվել է մշակույթի, կրթության և երիտասարդության հարցերի բաժնին՝ սահմանել ավելի խիստ վերահսկողություն մանկապարտեզում բնականոն աշխատանքային մթնոլորտը վերականգնելու նպատակով: |
|  | **ՀՀ Արմավիրի մարզի Արմավիրի հ. 8 մանկապարտեզ** | Ուսումնասիրության արդյունքում 2 դաստիարակներ համապատասխան որակավորում չունենալու պատճառով ազատվել են աշխատանքից: |
|  | **ՀՀ Լոռու մարզի Աթանի մ/դ** | Ուսումնասիրությունների արդյունքում ոլորտը կարգավորող իրավական նորմերի խախտման դեպքեր չեն հայտնաբերվել: |
|  | **ՀՀ Սյունիքի մարզի Կոռնիձորի մ/դ** | Կոռնիձորի միջնակարգ դպրոցի տնօրենին զգուշացվել է, որ այսուհետ «Հանրակրթական ուսումնական հաստատության ուսուցչի թափուր տեղի համար մրցույթի օրինակելի կարգի» որևէ կետի խախտում արձանագրվելու դեպքում նրա նկատմամբ կկիրառվի կարգապահական տույժ: |

Մնացած դեպքերում լիազոր մարմիններից ստացված գրությունները հիմնականում նույնաբովանդակ են:

Ուսումնասիրությունների արդյունքում կազմված տեղեկանքները քննարկվել են լիազոր մարմինններում, հանձնարարվել են հաստատությունների տնօրեններին տեղեկանքներում տեղ գտած թերություններն ու բացթողումները շտկել, զգուշացվել է զերծ մնալ խախտումներից:

Դիմում բողոքների վերաբերյալ տեղեկատվությունը ըստ մարզերի, ժամանակահատվածների, բարձրացված հարցերի, ձեռնարկված միջոցառումների ներառված է ամփոփ հաշվետվությունում՝ [2018 հաշվետվություն\Dimum\_boxoqner\_2018.doc](file:///C:\Users\Arshakyan\Downloads\2018%20հաշվետվություն\Dimum_boxoqner_2018.doc): Դիմում բողոքների վերաբերյալ հաշվետվությունը հրապարակվել է *eib.am* կայքում:

2018թ-ի ընթացքում որակի ապահովման բաժնի կողմից վերլուծության է ենթարկվել տեսչական մարմնի ծառայողների գործողություններին և (կամ) անգործությանն ուղղված 5 բողոք։

Դրանցից՝

* 2-ը կարճվել են՝ բավարար հիմքեր չլինելու պատճառով,
* 1-ը կասեցվել է (քանի որ դիմումատուն դիմել էր նաև ոստիկանություն),
* 2-ի վերաբերյալ նշանակվել և անցկացվել են ծառայողական քննություններ, որոնց արդյունքում կազմված եզրակացությունների հիման վրա տեսչական մարմնի ղեկավարի հրամանով 6 ծառայողների նկատմամբ կիրառվել է կարգապահական տույժ։

|  |  |  |  |  |
| --- | --- | --- | --- | --- |
| ***№*** | ***Բովանդակություն*** | ***Ուսումնասիրության ընթացք*** | ***Որոշում*** | ***Առաջարկություն*** |
| *1.* | *Իր բողոքում դիմումատուն նշել է, որ տեսչական մարմնի ծառայողները գործել են իրենց լիազորությունների շրջանակներից դուրս։* | *Հիմք ընդունելով, որ տեսչական մարմնի ծառայողների անօրինական գործողությունների վերաբերյալ ՀՀ ՔԿ Քանաքեռ-Զեյթուն վարչական շրջանի քննչական բաժնում հարուցվել է քրեական գործ՝ ՀՀ կրթության տեսչական մարմինը կասեցրել է բողոքի քննությունը մինչև քրեական գործի ավարտը։* | *Գործի քննությունը կասեցված է։* |  |
| *2.* | *Իր բողոքում դիմումատուն նշել է, որ ՀՀ կրթության տեսչական մարմնի ծառայողների գրած պատասխանը իր գրությանը զուրկ է որևէ հիմնավորումից և չի համապատասխանում իրականությանը։* | *Բողոքի հիման վրա որակի ապահովման բաժինն իրականացրել է ուսումնասիրություն, որի արդյունքում կազմված եզրակացության հիման վրա տեսչական մարմնի ղեկավարը նշանակել է ծառայողական քննություն։* | *Ծառայողական քննության արդյունքում տեսչական մարմնի համապատասխան ծառայողների նկատմամբ կիրառվել է կարգապահական տույժ։* |  |
| *3.* | *Իր բողոքում դիմումատուն նշել է, որ տեսչական մարմնի ծառայողներն ուղղորդված քննություն են անցկացրել։* | *Բողոքի հիման վրա որակի ապահովման բաժինն իրականացրել է ուսումնասիրություն, որի արդյունքում կազմված եզրակացության հիման վրա տեսչական մարմնի ղեկավարը նշանակել է ծառայողական քննություն։* | *Ծառայողական քննության արդյունքում տեսչական մարմնի համապատասխան ծառայողների նկատմամբ կիրառվել է կարգապահական տույժ։* |  |
| *4.* | *Իր բողոքում դիմումատուն նշել է, որ տեսչական մարմնի ծառայողը բանավոր հանձնարարականներ է տվել տնօրենին իրեն աշխատանքից ազատելու վերաբերյալ։* | *Որակի ապահովման բաժինն իրականացրել է ուսումնասիրություն, որի ընթացքում պարզվել է, որ չկան բավարար հիմքեր՝ պնդելու, որ տեսչական մարմնի ծառայողը վերազանցել է իր իրավունքները։* | *Գործը կարճվել է՝ բավարար հիմքեր չլինելու պատճառով։* |  |
| *5.* | *Իր բողոքում դիմումատուն նշել է, որ ուսումնասիրություն իրականացնելիս տեսչական մարմնի ծառայողները խախտել են ուսումնասիրության ընթացակարգը և թույլ են տվել մի շարք էթիկական սխալներ։* | *Նշված հարցերը վերաբերում են քաղաքացիական ծառայողների աշխատանքի էթիկական կողմին։ Համաձայն 2018 թվականի մարտի 23-ի Քաղաքացիական ծառայության մասին օրենքի՝ քաղաքացիական ծառայողների վարքագծի կանոնների խախտումների կամ անհամապատասխանության հարցերը ենթակա են քննության քաղաքացիական ծառայողների էթիկայի հանձնաժողովի կողմից, որը դեռևս չի գործում։*  *Ընթացակարգերին վերաբերող հարցերը դեռևս լուծված չեն տեսչական մարմնի կողմից։* | *Գործը կարճվել է։* | *Առաջարկություն՝*  *հաշվի առնելով սույն ուսումնասիրությունը՝ տեսչական մարմնին առաջարկվել է մշակել ուսումնասիրությունների իրականացման ընթացակարգ, որը հետայսու տեսչական մարմնի ծառայողներին թույլ կտա ապահովել միատեսակ ընթացակարգային գործելաոճ։* |

|  |
| --- |
| ***6. Կանխարգելիչ միջոցառումներ*** |

**ԿՏՄ հանրակրթության, նախնական և միջին մասնագիտական կրթության, փաստաթղթաշրջանառության և իրավական աջակցության վարչությունների կողմից իրականացվող կանխարգելիչ միջոցառումներ**

|  |
| --- |
| ***Հիմքը՝*** |

ԿՏՄ խորհրդի 2018 թվականի հուլիսի 3-ի N 07-02-01 որոշմամբ հաստատված տեսչական մարմնի 2018 թվականի գործունեության միջոցառումների ծրագրի 24-րդ կետը:

|  |
| --- |
| ***Նպատակը՝*** |

«Տեսչական մարմինների մասին» ՀՀ օրենքի 13-րդ հոդվածի պահանջների կատարում:

|  |
| --- |
| **Ձեռնարկված միջոցառումները՝** |

***6.1.Հանրակրթության վարչություն***

|  |  |  |  |
| --- | --- | --- | --- |
| ***ԿՏՄ հանրակրթության վարչության կողմից իրականացված խորհրդատվական միջոցառումներ*** | | | |
| ***Մասնակիցները*** | ***ժամկետները*** | ***Բարձրացվող հարցերը*** | ***Իրավական ակտերը*** |
| ***ՀՀ Վայոց ձորի մարզպետի տեղակալ, ԿՄՍ վարչություն, մարզպետարանի ենթակայության ուսումնական հաստատությունների թվով 45 տնօրեն, ԿՏՄ ղեկավար, ԿՏՄ հանրակրթության վարչության պետ, գլխավոր մասնագետ*** | ***14.08.2018թ.***  ***27.09.2018թ.*** | ***Ուսումնական գործընթացի կազմակերպում*** | ***Օրինակելի ուսումնական պլան*** |
| ***Ուսուցչի մրցույթ*** | ***ՀՀ ԿԳ նախարարի հրամանով հաստատված N 396-Ն կարգ*** |
| ***Մանկավարժական աշխատողների ընդունելություն*** | ***ՀՀ կառավարության N1391-Ն որոշում*** |
| ***ՀՀ Կոտայքի մարզպետ, մարզպետի տեղակալ, ԿՄՍ վարչություն, մարզպետարանի ենթակայության ուսումնական հաստատությունների թվով 90 տնօրեն, ԿՏՄ ղեկավար, ԿՏՄ հանրակրթության վարչության պետ, գլխավոր մասնագետ*** |
| ***Սովորողների ընդունելություն*** | ***ՀՀ ԿԳ նախարարի հրամանով հաստատված N 1640-Ն կարգ*** |
| ***Խորհրդի ձևավորում*** | ***ՀՀ ԿԳ նախարարի հրամանով հաստատված N 113-Ն կարգ*** |
| ***Տնօրենի ընտրություն*** | ***ՀՀ կառավարության N319-Ն որոշում*** |
| ***Այլ հարցեր*** |  |
| ***ՀՀ Տավուշի մարզի Իջևանի քաղաքապետ, կրթության բաժնի աշխատակիցներ և թվով 3 մանկապարտեզների տնօրեններ, ՀՀ Լոռու մարզի Ստեփանավանի քաղաքապետ, կրթության պատասխանատուներ, թվով 5 մանկապարտեզների տնօրեններ, Հանրակրթության վարչության պետ, գլխավոր մասնագետ***  ***ՀՀ Արարատի մարզի Մասիսի քաղաքապետի տեղակալ, կրթության բաժնի աշխատակիցներ և թվով 6 մանկապարտեզների տնօրեններ, ՀՀ Արմավիրի մարզի Մեծամորի քաղաքապետ, կրթության պատասխանատուներ, թվով 3 մանկապարտեզների տնօրեններ, ԿՏՄ հանրակրթության վարչության պետ, գլխավոր մասնագետ***  ***Երևանի քաղաքապետարանի հանրակրթության վարչության պետ, Աջափնյակ և Դավթաշեն վարչական շրջանների կրթության բաժնի աշխատակիցներ, թվով 21 մանկապարտեզի տնօրեններ, Հանրակրթության վարչության պետ, գլխավոր մասնագետ*** | ***06.09.2018թ.***  ***02.11.2018թ.***  ***25.07.2018թ.*** | ***Մանկապարտեզների մանկավարժական աշխատողների ընդունելություն*** | ***ՀՀ կրթության և գիտության նախարարի` 26.04.2011թ. N 416-Ն հրամանով հաստատված «Հայաստանի Հանրապետության նախադպրոցական ուսումնական հաստատությունների ղեկավար և մանկավարժական կազմի տարիֆաորակավորման բնութագրեր»*** |
| ***Տնօրենի նշանակում*** |
| ***Խմբերի խտություն, Հաստիքների տրամադրում*** | ***ՀՀ ԿԳ նախարարի հրամանով հաստատվածN 29-Ն*** |
| ***Սաների շարժ մատյանի վարում*** | ***ՀՀ ԿԳ նախարարի հրամանով հաստատված N 870-Ն*** |
| ***Չափորոշչի ապահովում*** | ***ՀՀ ԿԳ նախարարի հրամանով հաստատված N257-Ն*** |
| ***Այլ հարցեր*** |  |
| ***ՀՀ Շիրակի մարզի Գյումրու ավագ դպրոցների ծնողական և աշակերտական խորհուրդների ներկայացուցիչներ, ԿՏՄ ղեկավար, ԿՏՄ հանրակրթության վարչության պետ, գլխավոր մասնագետ*** | ***30.10.2018թ.*** | ***Ծնողական խորհրդի լիազորություններ***  ***Աշակերտական խորհրդի լիազորություններ***  ***Ուսումնական գործընթաց*** | ***Դպրոցի կանոնադրություն*** |

Հանրակրթության վարչության աշխատակիցները հաշվետու ժամանակաշրջանում տրամադրել են մեթոդական աջակցություն տնտեսվարող սուբյեկտներին, մանկավարժներին, ծնողներին և շահագրգիռ այլ անձանց՝ վերջիններիս կողմից բարձրացված հարցերի պարզաբանման ուղղությամբ, իրականացվել է կանխարգելիչ գործողություն` պատասխանելով մոտ 750 հեռախոսազանգի` ուղղված հանրակրթության բնագավառը կարգավորող ՀՀ օրենսդրության պահանջների ճիշտ կիրարկմանը:

ՀՀ օրենսդրության պահանջների առաջարկվող փոփոխություններին անդրադարձ է արվել ՀՀ Վայոց ձոի և ՀՀ Կոտայքի մարզպետարանների աշխատակազմերի կրթության, մշակույթի, սպորտի վարչություններում իրականացված ուսումնասիրությունների արդյունքների մասում:

* 1. ***Նախնական և միջին մասնագիտական կրթության վարչություն***

|  |  |
| --- | --- |
| ***ԿՏՄ նախնական և միջին մասնագիտական կրթության վարչության կողմից իրականացված խորհրդատվական միջոցառումներ*** | |
| ***Ժամկետը և անցկացման վայրը*** | ***Միջոցառման նպատակը*** |
| ***07.08.2018թ., Տավուշի տարածաշրջանային պետական քոլեջ, ՀՀ Տավուշի մարզ, Իջևան*** | **Հանդիպումներին մնասնակցել են մարզերի նախնական և միջին մասնագիտական կրթական ծրագրեր իրականացնող թվով 28 ուսումնական հաստատությունների մոտ 80 ներկայացուցիչ:**  **Մասնակիցներին ներկայացվել են Կրթության տեսչական մարմնի գործառույթները, ընթացիկ և առաջիկա անելիքները՝ նպատակ ունենալով բարձրացնել տեսչական մարմնի գործունեության վերաբերյալ ուսումնական հաստատությունների իրազեկվածությունը, ինչպես նաև աշխատանքները դարձնել առավել թափանցիկ:** |
| ***16.08.2018թ., Շիրակի տարածաշրջանային պետական քոլեջ, ՀՀ Շիրակի մարզ, Գյումրի*** |
| ***25.08.2018թ., Սյունիքի տարածաշրջանային պետական քոլեջ, ՀՀ Սյունիքի մարզ, Կապան*** |
| ***20.12.2018թ., Երևանի N 1, 4, 6 արհեստագործական պետական ուսումնա­րաններ*** |

Մասնակիցների կողմից ներկայացված հարցադրումները վերաբերել են՝

* մանկավարժական աշխատողներին աշխատանքի ընդունման ընթացակարգերին, ներկայացվող պահանջներին, մասնավորապես մարզային ուսումնական հաստատություններում համապատասխան կադրերի սուղ լինելուն,
* ՆՄՄԿ հաստատություններում ընդունելության ժամկետներին, հանրակրթական դպրոցներից դեպի ՆՄՄԿ ծրագրեր իրականացնող հաստատություններ ուսանողների տեղափոխության արգելքին,
* նույն մասնագիտությանմ հիմնական և միջնակարգ կրթության հիմքերով ընդունված ուսանողներին նույն խմբում ներգրավելուն,
* ուսումնական և առարկայական ծրագրերի կազմմանը, պրակտիկաների կազմակերպմանը:

***6.3.Փաստաթղթաշրջանառության և իրավական աջակցության վարչություն***

ԿՏՄ փաստաթղթաշրջանառության և իրավական աջակցության վարչությունը մասնակցել է Շիրակի մարզի 7 ավագ դպրոցների աշակերտների և նրանց ծնողների հետ հանդիպմանը, որի նպատակն է եղել՝ դպրոցների աշակերտական և ծնողական խորհուրդների գործունեությանը, իրավունքներին և պարտականություններին իրազեկելը:

Ցուցաբերված մեթոդական աջակցության ընթացքում ներկաների կողմից հնչեցվել են հարցեր, որոնք հիմնականում նպատակ են հետապնդել ստանալ տարբեր պարզաբանումներ: Վարչությունը սպասարկում է նաև Թեժ գիծ հեռախոսակապը, որով քաղաքացիները նույնպես հնչեցնում են կրթությանը վերաբերող տարաբնույթ հարցեր:

Բազմաթիվ հարցեր են հնչեցվում նաև ուսումնական հաստատությունների տնօրենների կողմից դպրոցավարության գործընթացում առկա խնդիրների իրավական հարթությունում ճիշտ լուծումներ գտնելու նպատակով: Վերոնշյալ հարցադրումները մասնավորապես հետևյալն են`

1. Կարելի՞ է արդյոք կրթական հաստատությունում ծնողների նախաձեռնությամբ իրականացնել դրամահավաք և ի՞նչ ընթացակարգով:
2. Իրավունք ունի՞ դասարանական ծնողկոմիտեի նախագահը պարտադրել ծնողին մասնակցել դրամահավաքին:
3. Իրավունք ունի՞ ուսուցիչը երեխային պարտադրել դասերը պատրաստել արտադասարանական խմբակներում:
4. Պարտադի՞ր է արդյոք ուսուցչի կամ դասղեկի կողմից պարտադրված առարկայական թեմատիկ ստուգողական աշխատանքների տետրերի ձեռք բերումը:
5. Ուսուցչի թափուր պաշտոնի համար հայտարարված մրցույթում հաղթող ճանաչված թեկնածուներից գործատուի կողմից ու՞մ պետք է տրվի պաշտոնի նշանակման առավելություն:

Հնչեցվող հարցերի մյուս մասը վերաբերել են ներառական կրթությանը, օտար լեզվով ուսուցմանը, դպրոցի տնօրենի մրցույթով ընտրությանը, դպրոցի կառավարման խորհրդում ուսուցիչների և ծնողների ընդգրկմանը, ծնողի ցանկությամբ դասղեկի տարրական դասարանում երեխայի ուսուցման իրականացմանը, ուսուցիցիչների դասաժամերի ծավալի նվազեցման օրինականությանը և այլն:

Հնչեցված խնդիրների ճնշող մեծամասնությունը հավաստում են, որ կրթության գործընթացի մասնակիցները հիմնականում անտեղյակ են այդ գործընթացը կարգավորող իրավական նորմատիվ ակտերի այն դրույթներից, որոնք գոնե կարգավորում են կողմերի իրավունքներն ու պարտականությունները:

|  |
| --- |
| ***7. Առավել հաճախ կատարվող օրենսդրության պահանջների խախտումներն ըստ ոլորտների, դրանց պատճառներն ու տարածվածությունը, ձեռնարկված միջոցառումներ*** |

***7.1.Հանրակրթության ոլորտ***

Հանրակրթության ոլորտում իրականացված վերահսկողական գործառույթների արդյունքում արձանագրված առավել հաճախ կրկնվող խախտումները վերաբերում են ուսումնական պլաններին և կադրային նշանակումներին: 2017 թվականին ՀՀ կրթության պետական տեսչության կողմից վերահսկողական գործառույթներ են իրականացվել Երևանի քաղաքապետարանի աշխատակազմի հանրակրթության և ՀՀ Արմավիրի, Գեղարքունիքի, Շիրակի, Սյունիքի մարզպետարանների աշխատակազմերի կրթության, մշակույթի և սպորտի վարչություններում: Ուսումնական պլաններին վերաբերող տարաբնույթ խախտումներ են արձանագրվել Երևանի 155 դպրոցներից 36-ում (23%), ՀՀ Սյունիքի մարզի 112 դպրոցներից 29-ում **(26%),** ՀՀ Արմավիրի մարզի **114** դպրոցներից **15**-ում (**13%),** ՀՀ Շիրակի մարզի **149** դպրոցներից **33**-ում (22 %), ՀՀ Գեղարքունիքի մարզի **118** դպրոցներից **48**-ում **(41%):** 2018 թվականին ՀՀ կրթության տեսչական մարմինը նմանատիպ վերահսկողական գործառույթներ է իրականացրել ՀՀ Վայոց ձորի, Կոտայքի մարզպետարանների աշխատակազմերի կրթության, մշակույթի և սպորտի վարչություններում և դիտարկումներ ՀՀ Շիրակի մարզպետարանի համապաստասխան ստորաբաժանումում: Ուսումնական պլաններին վերաբերող խախտումներ են արձանագրվել ՀՀ Վայոց ձորի մարզի **45** դպրոցներից **27-**ում (60%), ՀՀ Կոտայքի մարզի **90**-ից դպրոցներից **43**-ում (**48%):** Վերը նշված գործառույթների ընթացքում ՀՀ օրենսդրության պահանջների խախտումով կադրային նշանակումներին վերաբերող խախտումների քանակական տվյալները ներկայացված են ստորև բերված աղյուսակներում (2017թ.՝ աղյուսակ 1, 2018թ.` աղյուսակ 2, 3).

**Աղյուսակ 1**

|  |  |  |  |  |
| --- | --- | --- | --- | --- |
| ***ՀՀ օրենսդրության պահանջների խախտումներն ըստ բնույթների*** | ***Մանկավարժական կադրերի նշանակման խախտումներ ըստ մարզերի (խախտում կատարած դպրոցների թիվ (%)/խախտումների թիվ)*** | | | |
| ***Երևան***  ***(155 դպրոց)*** | ***ՀՀ Սյունիքի մարզ***  ***(112 դպրոց)*** | ***ՀՀ Արմավիրի մարզ***  ***(114 դպրոց)*** | ***ՀՀ Գեղարքունիքի մարզ***  ***(118 դպրոց)*** |
| ***Առանց մրցույթ նշանակված ուսուցիչներ*** | ***11 (7%)/24*** | ***20 (18%)/25*** | ***23 (20%)/47*** | ***7 (6%)/8*** |
| ***Մինչև մրցույթ համապատասխան որակավորում չունեցող ուսուցիչների նշանակում*** | ***24 (16%)/55*** | ***40 (36%)/80*** | ***12 (11%)/19*** | ***22 (19%)/31*** |
| ***Մրցույթի կարգի այլ խախտումներ*** | ***40 (26%)/69*** | ***16 (14%)/17*** | ***11 (10%)/12*** | ***13 (11%)/16*** |
| ***Համապատասխան որակավորում չունեցող ուսուցիչների նշանակում*** | ***38 (25%)/58*** | ***48 (43%)/111*** | ***40 (35%)/73*** | ***35 (30%)/60*** |
| ***Ոչ մասնագետների կողմից «Ֆիզկուլտուրա» առարկայի դասավանդում*** | ***103 (66%) (որոշակի ժամեր),***  ***6 (4%)/7*** | ***66 (59%) (որոշակի ժամեր,***  ***9 (8%)/11*** | ***92 (81%) (որոշակի ժամեր),***  ***6 (5%)/10*** | ***0*** |
| ***Համապատասխան որակավորում չունեցող մանկավարժների նշանակում*** | ***59 (38%)/68*** | ***35 (31%)/51*** | ***27 (24%)/45*** | ***17 (14%)/22*** |
| ***Նույն առարկան պարբերական ոչ մասնագետների կողմից դասավանդում*** | ***0/0*** | ***22 (20%)/31*** | ***2 (2%)/5*** | ***0/0*** |

**Աղյուսակ 2**

|  |  |  |
| --- | --- | --- |
| ***ՀՀ օրենսդրության պահանջների խախտումներն ըստ բնույթների*** | ***Մանկավարժական կադրերի նշանակման խախտումներ ըստ մարզերի (խախտում կատարած դպրոցների թիվ (%)/խախտումների թիվ)*** | |
| ***ՀՀ Կոտայքի մարզ***  ***(90 դպրոց)*** | ***ՀՀ Վայոց ձորի մարզ***  ***(45 դպրոց)*** |
| ***Առանց մրցույթ նշանակված ուսուցիչներ*** | ***6 (7%)/7*** | ***17 (38%)/36*** |
| ***Մինչև մրցույթ համապատասխան որակավորում չունեցող ուսուցիչների նշանակում*** | ***42 (47%)/95*** | ***24 (53%)/47*** |
| ***Մրցույթի կարգի այլ խախտումներ*** | ***67 (74%)/122*** | ***29 (64%)/75*** |
| ***Համապատասխան որակավորում չունեցող ուսուցիչների նշանակում*** | ***46 (51%)/64*** | ***33 (73%)/71*** |
| ***Ոչ մասնագետների կողմից <<Ֆիզկուլտուրա>> առարկայի դասավանդում*** | ***17 (19%)/29*** | ***6 (13%)/6*** |
| ***Համապատասխան որակավորում չունեցող մանկավարժների նշանակում*** | ***52 (58%)/57*** | ***23 (51%)/36*** |
| ***Նույն առարկան պարբերական ոչ մասնագետների կողմից դասավանդում*** | ***4 (4%)/8*** | ***6 (13%)/18*** |

**Աղյուսակ 3**

|  |  |  |
| --- | --- | --- |
| ***ՀՀ օրենսդրության պահանջների խախտումներն ըստ բնույթների*** | ***Մանկավարժական կադրերի նշանակման խախտումներ ըստ մարզերի (խախտում կատարած դպրոցների թիվ (%)/խախտումների թիվ)*** | |
| ***ՀՀ Շիրակի մարզ (149 դպրոց)*** | |
| ***Ուսումնասիրոթյուն*** | ***Դիտարկում*** |
| ***Առանց մրցույթ նշանակված ուսուցիչներ*** | ***12 (8%)/24*** | ***4 (3%)/4*** |
| ***Մինչև մրցույթ համապատասխան որակավորում չունեցող ուսուցիչների նշանակում*** | ***39 (26%)/86*** | ***18 (12%)/21*** |
| ***Մրցույթի կարգի այլ խախտումներ*** | ***31 (20%)/24*** | ***1 (1%)/1*** |
| ***Համապատասխան որակավորում չունեցող ուսուցիչների նշանակում*** | ***37 (25%)/73*** | ***9 (6%)/12*** |
| ***Ոչ մասնագետների կողմից <<Ֆիզկուլտուրա>> առարկայի դասավանդում*** | ***29 (19%)*** | ***10 (7%)*** |
| ***Համապատասխան որակավորում չունեցող մանկավարժների նշանակում*** | ***33 (22%)/44*** | ***6 (4%)/10*** |
| ***Նույն առարկան պարբերական ոչ մասնագետների կողմից դասավանդում*** | ***12 (8%)/24*** | ***6 (4%)/15*** |

Ինչպես արտահայտված է 3-րդ աղյուսակում 275 խախտումներից շտկվել են 212-ը (77%): Ինչպես նկատում ենք մինչև մրցույթ համապատասխան որակավորում չունեցող ուսուցիչների նշանակմանը վերաբերող խախտումը 2017 թվականին իրականացված վերոնշյալ վերահսկողական գործառույթների արդյունքում արձանագրվել է 648 դպրոցներից 137-ում (21%)՝ 271 խախտում, 2018 թվականին. 135 դպրոցներից 66-ում (49%)՝ 142 խախտում: Նշված խախտումը 2017 թվականին արձանագրվել է ՀՀ Շիրակի մարզի 39 դպրոցներում (86 խախտում), իսկ 2018 թվականին իրականացված դիտարկման արդյունքում դեռևս առկա է եղել դպրոցներից 18-ում (21 խախտում՝ 24%):

Վերոնշյալ վերահսկողական գործառույթների արդյունքում ոչ մասնագետների (հիմնականում դասվարների) կողմից «Ֆիզկուլտուրա» առարկայի որոշ ժամերի դասավանդմանը վերաբերող խախտումը 2017 թվականին արձանագրվել է 648 դպրոցներից 290-ում (45%), 2018 թվականին 135 դպրոցներից 23-ում (17%): Նշված խախտումը 2017 թվականին արձանագրվել է ՀՀ Շիրակի մարզի 29 դպրոցներում, իսկ 2018 թվականին իրականացված դիտարկման արդյունքում դեռևս առկա է եղել դպրոցներից 10-ում (34%): Կարևոր է նշել նաև, որ այն դպրոցներում, որտեղ «Ֆիզկուլտուլտուրա» առարկան դասավանդում են տարրական դասարանների ուսուցիչները ֆիզկուլտուրայի ուսուցիչները ծանրաբեռնված են 1 դրույք և ավել դասաժամերով, մինչդեռ տարրական դասարանների ուսուցիչների չդասավանդելու դեպքում, նրանց ծանրաբեռնվածությունը կազմում է շուրջ 13-14 դասաժամ: Պարբերաբար հայտարարվում են «Ֆիզկուլտուրա» առարկայի ուսուցչի թափուր տեղի համար մրցույթներ, և համապատասխան մասնագետներ չլինելու պատճառով առարկան շարունակում են դասավանդել ոչ մասնագետները:

**Ելնելով վերոգրյալից ՀՀ կրթության և գիտության նախարարությանը առաջարկում ենք`**

1. ***ՀՀ կրթության և գիտության նախարարի` 2013թ. ապրիլի 15-ի N 396-Ն հրամանով հաստատված «Հանրակրթական ուսումնական հաստատության ուսուցչի թափուր տեղի համար մրցույթի օրինակելի կարգի» 6-րդ կետի «համապատասխան մասնագիտական որակավորում ունեցող անձինք» բառերը փոխարինել «Հանրակրթության մասին» Հայաստանի Հանրապետության օրենքի 26-րդ հոդվածի 1-ին մասի պահանջներին համապատասխանող անձինք» բառերով՝ կրթության ոլորտը կարգավորող համապատասխան իրավական ակտերի անհամապատասխանությունները հստակեցնելու և կրթական գործընթացն առավել արդյունավետ կազմակերպելու նպատակով:***
2. ***«Հանրակրթության մասին» ՀՀ օրենքի 26-րդ հոդվածի 1-ին մասով ուսուցչի պաշտոնի նկարագրում ավելացնել Սահմանամերձ կամ բարձրլեռնային բնակավայրերի մինչև 100 սովորող ունեցող պետական ուսումնական հաստատություններում ուսուցիչ կարող է լինել կրթության պետական կառավարման լիազորված մարմնի սահմանած դեպքերում և կարգով ընդունված անձը: Այս փոփոխությունը ենթադրում է համապատասխան փոփոխություն ՀՀ կառավարության 14.10.2010թ. «Հայաստանի Հանրապետության ընդհանուր ծրագրեր իրականացնող հանրակրթական ուսումնական հաստատության մանկավարժական աշխատողների պաշտոնների անվանացանկը և նկարագրերը հաստատելու մասին» N 1391-Ն******որոշման 7-րդ բաժնում:***
3. ***Իրականացնել օրենսդրական համապատասխան փոփոխություն, որով կթույլատրվի տարրական դասարանի ուսուցչին պարապելու նաև «Ֆիզկուլտուրա» առարկան:***
4. ***ՀՀ կառավարության 2010թ. նոյեմբերի 4-ի N 1496-Ն որոշմամբ հաստատված «ՀՀ պետական հանրակրթական ուսումնական հաստատություններում վճարովի հիմունքներով հանրակրթական և (կամ) մասնագիտական լրացուցիչ ծրագրերի, ինչպես նաև այլ ծառայությունների իրականացման կարգի» 10-րդ կետի համաձայն՝ «Լրացուցիչ կրթական ծառայություններ իրականացնող******մասնագետի համապատասխան մասնագիտական որակավորումը պարտադիր է»: Ստացվում է, որ բարձրագույն կրթություն և վերջին 10 տարվա ընթացքում 5 տարվա մանկավարժական ստաժ ունեցող անձը կարող է որպես ուսուցիչ աշխատել դպրոցում, սակայն չի կարող լրացուցիչ կրթական ծառայություններ իրականացնել: Ուստի անհրաժեշտ է վերոնշյալ կետը շարադրել հետևյալ խմբագրությամբ՝ «Լրացուցիչ կրթական ծառայություններ կարող է իրականացնել համապատասխան մասնագիտական որակավորում ունեցող կամ «Հանրակրթության մասին» ՀՀ օրենքի 26-րդ հոդվածի 1-ին մասի պահանջներին բավարարող անձը»:***
5. ***ՀՀ մարզերի և Երևան քաղաքի հանրակրթական դպրոցներում իրականացված ուսումնասիրություններից պարզվել է, որ դպրոցների գերակշռող մասն ունի տեխնոլոգիայի, երաժշտության, կերպարվեստի, ինֆորմատիկայի, ֆիզկուլտուրայի ուսուցիչների, սոցիալական և հատուկ մանկավարժների, լոգոպեդների և այլ մասնագետների կարիք: Նկատի առնելով ՀՀ հեռավոր, սահմանամերձ (և ոչ միայն) շրջանների դպրոցներում համապատասխան որակավորում ունեցող ուսուցիչների թվաքանակի աննախադեպ նվազման և այդ պատճառով առանձին առարկաներ տարիներով չդասավանդելու կամ ոչ մասնագետների կողմից դասավանդվելու հանգամանքը, ինչպես նաև ներառական կրթության (նաև՝ տնային ուսուցման) արդյունավետ իրականացման անհրաժեշտությունը՝ առաջարկում ենք ներմուծել հիմնական դպրոցի (կամ՝ I-VII դասարանների)* «բազմամասնագետ» *կամ* «ունիվերսալ» *ուսուցչի (մի քանի առարկաների մասնագետի) անհրաժեշտության կամ առկայության գաղափարը: Բազմամասնագետ ուսուցչի պատրաստմամբ կլուծվի նաև առանձին առարկաների ուսուցիչների՝ թերբեռնվածության պատճառով հեռավոր բնակավայրեր չմեկնելու հարցը:***

***7.2. Նախադպրոցական կրթության ոլորտ***

Նախադպրոցական կրթության ոլորտում իրականացված ստուգումների արդյունքում առավել հաճախ կրկնվող խախտումները վերաբերել են մանկապարտեզներում խմբերի գերբեռնվածությանը, հաստիքացուցակների անհամապատասխանությանը օրինակելի հաստիքացուցակին, ՀՀ կրթության և գիտության նախարարի համապատասխան հրամաններով հաստատված՝ սաների սահմանային տեղերի գերազանցմանը, մանկավարժական աշխատողների որակավորման պահանջներին:

Այսպես. ՀՀ կրթության բնագավառի օրենսդրության պահպանման նկատմամբ պետական վերահսկողություն ապահովելու նպատակով 2017 թվականին Երևանի քաղաքապետարանի աշխատակազմի հանրակրթության վարչությունում նախադպրոցական ուսումնական հաստատությունների տնօրենների կողմից ներկայացված փաստաթղթերի հիման վրա իրականացված ուսումնասիրության շրջանակում իրականացվել է Երևանի 72 մանկապարտեզներում 2016 թվականին իրականացված ստուգումների արդյունքների համաձայն տրված հանձնարարականների կատարման դիտարկում:

Դիտարկման արդյունքում պարզվել է հետևյալը.

|  |  |  |
| --- | --- | --- |
| ***Երևանի 72 մանկապարտեզներում 2016թ-ին իրականացված ստուգումների և 2017 թ-ին իրականացված դիտարկման արդյունքներ*** | | |
| ***ՀՀ օրենսդրության պահանջների խախտումներն ըստ բնույթների*** | ***Ստուգումների արդյունքներ ըստ ուսումնական հաստատությունների թվի (%)*** | ***Դիտարկման արդյունքներ ըստ ուսումնական հաստատությունների թվի (%)*** |
| ***Խմբերի գերբեռնվածություն*** | ***60 (83%)*** | ***44 (61%)*** |
| ***Հաստիքացուցակների անհամապատասխանություն օրինակելի հաստիքացուցակին*** | ***62******(86%)*** | ***58******(81%)*** |
| ***ՀՀ կրթության և գիտության նախարարի համապատասխան հրամաններով հաստատված սաների սահմանային տեղերի գերազանցում*** | ***13 (18%)*** | ***10 (14%)*** |
| ***Մանկավարժական աշխատողների որակավորման պահանջների խախտումներ*** | ***13 (18%)*** | ***2 (3%)*** |

Ուսումնասիրությունների արդյունքում պարզվել է, որխախտումների բնույթները կրկնվում են, ավելին` գերազանցում են նախորդ տարվա ցուցանիշները.

|  |  |  |  |
| --- | --- | --- | --- |
| ***Երևանի 160 մանկապարտեզների փաստաթղթային ուսումնասիրության արդյունքներն ըստ ՀՀ օրենսդրության պահանջների խախտումների բնույթների, ուսումնական հաստատությունների թվի (%)*** | | | |
| ***Խմբերի գերբեռնվածություն*** | ***Հաստիքացուցակների անհամապատասխանություն օրինակելի հաստիքացուցակին*** | ***ՀՀ կրթության և գիտության նախարարի համապատասխան հրամաններով հաստատված սաների սահմանային տեղերի գերազանցում*** | ***Մանկավարժական աշխատողների որակավորման պահանջների խախտումներ*** |
| ***160 ( 100 %)*** | ***141 (88%)*** | ***122 (76 %)*** | ***43 (27 %)*** |

2017 թվականին ստուգումներ, իսկ 2018 թվականին նաև դիտարկումներ են իրականացվել ՀՀ Շիրակի մարզի Գյումրու համայնքապետարանի ենթակայության 22 մանկապարտեզներում: Ստորև ներկայացնում ենք ստուգումների և դիտարկման համադրությունն ըստ նշված խախտումների բնույթների.

|  |  |  |
| --- | --- | --- |
| ***ՀՀ Շիրակի մարզի Գյումրու համայնքապետարանի 22 մանկապարտեզներում 2017թ-ին իրականացված ստուգումների և 2018 թ-ին իրականացված դիտարկման արդյունքներ*** | | |
| ***ՀՀ օրենսդրության պահանջների խախտումներն ըստ բնույթների*** | ***Ստուգումների արդյունքներ ըստ ուսումնական հաստատությունների թվի (%)*** | ***Դիտարկման արդյունքներ ըստ ուսումնական հաստատությունների թվի (%)*** |
| ***Խմբերի գերբեռնվածություն*** | ***4(18%)*** | ***0*** |
| ***Հաստիքացուցակների անհամապատասխանություն օրինակելի հաստիքացուցակին*** | ***22 (100%)*** | ***22 (100%)*** |
| ***ՀՀ կրթության և գիտության նախարարի համապատասխան հրամաններով հաստատված սաների սահմանային տեղերի գերազանցում*** | ***9 (41%)*** | ***2 (9%)*** |
| ***Մանկավարժական աշխատողների որակավորման պահանջների խախտումներ*** | ***14 (64%)*** | ***1(4,5%)*** |

2018 թվականին ստուգումներ են իրականացվել ՀՀ Լոռու մարզի Ստեփանավանի 5, ՀՀ Տավուշի մարզի Իջևանի 3 և Երևանի 21 մանկապարտեզներում: Նշված խախտումներն այս ստուգումների արդյունքում ունեն այսպիսի վիճակագրություն.

|  |  |  |  |
| --- | --- | --- | --- |
| ***2018 թ. իրականացված ստուգումների արդյունքներն ըստ ՀՀ օրենսդրության պահանջների խախտումների բնույթների, ուսումնական հաստատությունների թվի (%)*** | | | |
| ***ՀՀ օրենսդրության պահանջների խախտումներն ըստ բնույթների*** | ***ՀՀ Լոռու մարզի Ստեփանավանի 5 մանկապարտեզներ*** | ***ՀՀ Տավուշի մարզի Իջևանի 3 մանկապարտեզներ*** | ***Երևանի 21 մանկապարտեզներ*** |
| ***Խմբերի գերբեռնվածություն*** | ***3 (60%)*** | ***2 (67%)*** | **21 (100%)** |
| ***Հաստիքացուցակների անհամապատասխանություն օրինակելի հաստիքացուցակին*** | ***5 (100%)*** | ***3 (100%)*** | **15 (71%)** |
| ***ՀՀ կրթության և գիտության նախարարի համապատասխան հրամաններով հաստատված սաների սահմանային տեղերի գերազանցում*** | ***Բոլոր 5 մանկապարտեզները չունեն լիցենզիաներ*** | ***Բոլոր 3 մանկապարտեզները չունեն լիցենզիաներ*** | **4 (19%)** |
| ***Մանկավարժական աշխատողների որակավորման պահանջների խախտումներ*** | ***5 (100%)*** | ***3 (100%)*** | **10 (48%)** |

Վերոնշյալ վիճակագրությունից ակնհայտ է այն, որ խախտումների կրկնվելու հիմնական պատճառը առնչվում է հիմնադրի կողմից ոլորտին (հաստատություններին) տրամադրվող սակավ ֆինանսական հատկացումներին, ինչը չի բավարարում վերոնշյալ խնդիրների լիարժեք վերացմանը, ուղղակիորեն ազդում է կրթադաստիարակչական աշխատանքների կազմակերպման որակի, երեխաների հոգևոր և ֆիզիկական զարգացման վրա:

***Առաջարկում ենք համայնքապետերին, Երևանի քաղաքապետին, ՀՀ մարզպետներին, ՀՀ տարածքային կառավարման և զարգացման նախարարին միջոցներ ձեռնարկել բարձրացված խնդիրների լուծման ուղղությամբ:***

***7.3.Նախնական և միջին մասնագիտական կրթության ոլորտ***

Ստուգումների արդյունքում 8 հաստատություններից 4-ում արձանագրվել են կադրերի ընտրության և նշանակման 10 խախտում: Բոլոր 4 հաստատություններում արձանագրվել են հանրակրթական առարկաներ դասավանդող 6 դասախոսների մասնագիտական կրթության անհամապատասխանություններ. օրինակ «Ռուսաց լեզու» առարկան դասավանդում է լրագրողը կամ լեզվաբանը, «Աշխարհագրություն» և «Հասարակագիտություն» առարկան` քիմիայի ուսուցիչը և այլն.

* + ՀՀ ԿԳՆ Քաջարանի արհեստագործական պետական ուսումնարան ՊՈԱԿ (3),
  + ՀՀ ԿԳՆ Երևանի Փ.Թերլեմեզյանի անվան գեղարվեստի պետական քոլեջ ՊՈԱԿ (1),
  + ՀՀ ԿԳՆ Երևանի N 9 արհեստագործական պետական ուսումնարան ՊՈԱԿ (1),
  + ՀՀ ԿԳՆ Երևանի Ն.Աճեմյանի անվան տարածաշրջանային թիվ 2 պետական քոլեջ ՊՈԱԿ (1):

***Նախնական մասնագիտական (արհեստագործական) և միջին մասնագիտական կրթության ոլորտը կարգավորող ՀՀ օրենսդրությամբ հստակ չի սահմանվում հանրակրթական առարկաներ դասավանդող դասախոսների որակավորման պահանջները, ուստի ՀՀ կրթության և գիտության նախարարությանը առաջարկում ենք մշակել և ներդնել նշված բնագավառի հանրակրթական առարկաներ դասավանդող դասախոսների որակավորման պահանջներին վերաբերող կարգավորումներ:***